Prezidaantiin Ameerikaa Baraack Obaamaan Itiyoophiyaa Daawwachufu jiru. Mormitoonni IHADEG qofa utuu hin taane Nuuniis haasofsiisuu qabu jedhu

Paartiin guutmmaa itiyoophiyaa MEAD paartiin dimokraasummaa Itiyoophiyaa EDEPA fi paartiin Ray ibsa har’aa kan kennan ba’ii filannoo baranaa akka hin fudhanne ifa taasisuuf jecha. Filanno IHADEG guutummaatti injifadhe jedhe hin simannu jedhu paartileen kun. Haala rakkisuun nama dhibuun kan beeksisame ba’ii filannoo kanaa simachuun sirna dhablummaa jajjabeessuu fi abboota irree badhaatuu ta’ee argine jechuu dhaanis ibsa isaanii kanaan beeksisaniiru. Paartileen kun ba’ii filannoo ilaalchisuun ibsa baasanitti dabaluu dhaan koppii xalayaa embasii Ameerikaa kan Finfinnee jirutti galchan illee gaazexeessotaaf raabsaniiru. Embasichaaf yeroo dhiyootti gara Finfinnee kan dhaqan presidenticha Ameerikaa Barack Obamaaf xalayaan barreeffame daawwannaan kun paartii biyya bulchu qofaa kan ofitti haammata akka hin taane kan gaafatu. Presidentichi gara Itiyoophiyaa dhufuuf kan murteessan filannoon bara 2007 haala dimokraatawaan bifa hin xumuramnee fi mirgi namaa guutummaatti yeroo itti dhiitametti ta’uu paartileen kun gaazexeessotaaf ibsaniiru. dhfuun isaanii erga hin hafnee garuu presidentichi mormitootas haasofsiisuu qabu jedhan. Presidentiin EDEPA Dr. Caannee Kebedes isuma kana ibsan. Filannoon bara 2007 ka nagaa fi dimokraasii utuu hin ta’in kan xumuramee fi uummata Itiyoopiyaa kan gaddisiise mirga namaa guutummaatti kan cabse waan ta’eef, haalli uumamee utuu jiruu Itiyooopiyaa daawwachuuf karoorfamuun dogoggora ta’uu isaa ibsuu feena. Kanumti iyyuu ta’ee Itiyoopiyaa dhufu taanaan paartii biyya bulchu haasofsiisuun isaanii waan hin hafneef jecha nuunis kanneen kabajamuu mirga namaaf dhaabanneerra jennu humnootii mormitootaas gaaffii keenya dhaga’anii uummata Itiyoopiyaaf ibsa barbaachisu akka kennan gaafanna jedhan. Presidenti Barack Obamaan mormitoota akka haasofisiisan kan nuti gaafanne nama marii geggeesseeutti amanan a’uu isaanii waan hubannuuf jechuu dhaan paartileen kun beeksisaniiru. Kanaaf jecha haala biyyattii waa’een Itiyooopiyaa nu galcha lammiiwwan jedhan mara biraa hubachuuf yaalii godhu abdii jedhu qabaachuu isaanii kan ibsan presidentii paartii Raiy Itiyoophiyaa obbo Teshale Sebru ti. Mootummaa IHADEG akka haasofiisan beekameera. Ajendaanis qabamee jira. Biyyi Itiyoopiyaa jedhamtu kan mootummaa fi paartii biyya bulchuu-tii? jedhanii gaafachuun ni danda’ama. Kanaaf qaama biyyattii kan taane jirra. Nuti mormitoonni akka heerri eeyamutti hundeeffamne. Qooda mormidtoonni fi waa’een Itiyoopiyaa nu galcha jedhan maraa ilaalchisee maal yaaddu? Jedhanii gaafachuun waan danda’amu natti fakkaata jedhan. Haalli mirga namaa Itiyoopoiyaa keessa jiru angawoota mootummaa Ameerikaa jalaa kan dhokate natt hin fakkaatu kan jedhan presisentiin MEAD obbo Abebqw Mehari ti. Gabaasi ministriin dhimma alaa Ameerikaa torbanneen darban keessa baase illee isuma kana kan cimsu jedhan. Presidentichi gara Finfinnee ennaa dhufan gabaasa ministrii isaanii kan dhimma alaa fidanii dhufu jedhanii kan abdatan ta’uu obbo Abebaw dubbataniiru. President Obamaan ministeerri isaanii kan dhimma alaa dhiittaa mirga namaa hamaan Itiyoopioyaa keessatti geggeessamu isaa gabaasa baasee jira. Namoota gabaasa sana baasan hedduu galateeffanna. Eenyu hidhamee akka jiru, eenyu murtii haqaa akka dhabe, tokko tokkoon baasaniiru. Sun baay’ee gaarii dha. Kanaaf president Obamaan ennaa as dhufan gabaasa ministeerri dhimma alaa kan isaanii baase fidanii dhufu jedheen yaada jedhan. Presidentiin Ameerikaa Barack Obamaan Ethiopia daawwachuun isaanii erga dhaga’amee qabee akkuma paartilee mormituu jaarmoliin mirga namaa kan sadarkaa addunyaa yaadawwan adda addaa kennaa jiran. Haalli mirga namaa Ethiopoiaa keessaa yaaddessaa dha jedhu jaarmoliin kun. President Obamaan Finfinnee ennaa dhaqanis mata duree kana akka kaasan gaafataa jiran. Presidentichi Itiyooppiyaa daawwachuu isaani ilaalchisuun qeeqawwan dhiyaataa jiran ilaalchisee kan gaafataman dubbi himaan ministrii dhimma alaa Tewelde Mulugeta kun dhugaa jiru hin mul’isu jedhan.\nDaawwannaa kana ilaalchisee yaada qaamotii adda addaa kennan kan ilaaleen sun dhimma isaanii ti. Sun murtii isaaniif dhiifamuu qaba. Waanti barbaachisaan himannaan haala qabatamaa jiru irraa adda ta’uu isaa ti. Kanaaf dhugaan jiru ofii isaaf ni dubbatan jedha ani jedhan. Har’a ibsa kan kennan paartileen mormituu sadii yaadawwan walitti isaan fidu irratti waliin hojjechuu kan itti fufan ta’uu beeksisan.


Viidiyoon wallee aadaa Oromoo haaraan Waxabajj9ii 5, bara 2015 irraa jalqabee YouuTube

Walleen aadaa Oromoo haaraan Waxabajjii 5, bara 2015 irraa jalqabee YouTube fi adda addaatiin daawwattotaa dhaqqabe daawwattoota biratti hedduu jaallatame. “Maalan Jira” mata-dureen viidiyoo wallee kanaa, guyyota afur keessatti, YouTube irraa qofa namoota gara kuma shantamii sagalii tu daawwate. Ka Yunaayitid Isteetsiin daawwataa jiru - wallisaa wallee kanaa Haacaaluu Hundeessaa as Istuudiyoo Raadiyoo Sagalee Ameerikaatti afeerree, Daarektaraa fi gulaalaa yokaan Ediitara Viidiyoo sanaa Amansiisaa Ifaa immoo telefoonaan Finfinnetti quunnamnee haasofsiisnee turre. Waa’ee wallee “Malan Jira” jedhu kanaa fi viidiyoo ogummaa qaaccinaa qabuun hojjetame ilaalchisee Namoo tu lameen walitti fiduun marii geggeesse. No media source currently available


Waldaan Barreessitoota Oromoo Miseensota Isaaf Carraa Banaa Jira

Barreessitotni keessumaa dargaggoonni Afaan Oromootiin kitaabota barreessanii karaa itti maxxansiifatan dhaban hedduu dha, ka jedhan barreessaan Waldaa Barreessitoota Oromoo, Obbo Tafarii Nigusee, rakkoo kana furuuf waldaan isaanii namoota qabeenyaa qabanii fi rakkoo kana furuutti cichan barbaaduudhaan, kitaabota barreessitoota haaraa shan ka maxxansiisaa jiru ta’uu dubbata. Dorgommii hojii barreessitootaa uumuudhaan, eega beeksisanii booda kanneen dorgommichatti hirmaatan keessaa kanneen ulaagaalee lfa kaayaman guutan akka filatanii mana maxxansaa galchan dubbatu, Obbo Tafariin. Asoosamoonni fi kitaabonni afaan Oromoo yeroo ammaa barreessamanii maxxansaman lakkoobsaan hedduu haa ta’an malee gama qaaccina yokaan qulqullina isaaniitiin rakkoon guddaan akka jiru, ka dubbatan, Obbo Tafariin, “Baay’een isaanii kitaaba baay’ee barreessine, jechuu akka waan guddaatti ilaalanii itti fuuleffatanii jiran malee waa’ee qulqullina barreeffama isaaniif ilaalcha ga’aa hin kennine” jedhu. Sanas ta’ee, barreessitoonni tokko tokko tokko waan hegeree ogbarruu Oromoof abdii kennu akka barreessanii baasaa jiran dubbatu, Obbo Tafariin. No media source currently available


Lola ABO fi Waraana Itiyoopiyaa

Dilbata darbe Naannoo daangaa Itiyoopiyaa fi Keeniyaa irratti waraana mootummaa Itiyoopiyaa fi adda bilisummaa Oromoo gidduutti wal waraansi geggeeffamuu isaa gaazexaan Keenyaa “Standard ” jedhamu marsariitii isaa Standard digital jedhu irratti beeksisee jira. Kana irratti VOAn afaan Swaailii illee waraanni mootummaa Itiyoopiyaa daangaa ce’ee Keeniyaa keessatti haleellaa geggeessuu isaa gabaasee ture. Gama kaaniin garuu ABOn kan tarkaanfii waraanaa fudhanne biyya keessatti jedha. Wal waraansa geggeeffameen waardiyyaan mana barumsaa sadarkaa duraa tokko ajjeefamuu fi hospitaalli Moyaalee haleelamuu marsariitiin kun hubachiisee jira. Loltoonni Itiyoopiyaa ammaan dura yeroo adda addaatti daangaa Keeniyaa seenaa akka turan komiishinerri konyaa Marsaabit Piitar Tukuu ibsanii jiru. Gama kaaniin Addi Bilisummaa Oromoo duula waraanaa kan geggeessu lafa Oromiyaa irra qofa ta’uu dubbi himaa kan ta’an obbo Toleeraa Adabaa ibsanii jiru. Garuu mootummaan Itiyoopiyaa daangaa ce’uun Oromoota Keeniyaa keessaa hiraarsuun waan baratame jedhan. Mootummaan Keeniyaa hidhattoonni ABO Keeniyaa keessa hin jiran jechuu isaa marsariitiin “Standard Digital” ibsee jira. No media source currently available


IHADEG injifannoo labse. Mormitoonni SAGALEE UUMMATAATU SAAMAME jedhan

IHADEG adaraa uummata irraa itti kenname miira itti gaafatama qabuun fiixaan baasa jechuu dhaan dura taa’aan dhaabichaa fi muummichi ministeeraa Itiyoopiyaa H/Mariam desaleny dubbatanii jrian. Yeroo filannoo namusaan soso’an kan ittiin jedhan deggertootaa fi miseensota paartichaa illee galateeffatan. Mormitoonni immoo jecha muummicha ministeerichaa hin simatan jedha Eskinder Frew Finfinnee irraa gabaasa ergeen. Filannoon biyyoolessaa fi naannoo marsaa shanaffaa dimokraatawaa,ka nagaa fi bifa amansiisaa ta’een xumuramuu isaaf gammachuu guddaa natti dhaga’ame ibsuun fedha. Kun haasaa injifannoo dura taa’aa IHADEG bormumtaa boordiin filannoo ba’ii filannoo Caamsaa 16 beeksise dhageesisan ture. Akka ibsa kanaatti manni maree bakka bu’oota uummataa barcuma 547 qabu keessaa ba’iin 442 beekameeraa, mara isaa iyyuu IHADEGtu injifate. Mana maree bakka bu’oota naannoofis ba’ii wal fakkaataan galmeessamuu isaa ti boordichi kan beeksise. Dura taa’aan IHADEG fi muummichi ministeeraa Itiyoopioyaas TV irratti kan dhiyaatan kana ilaalchisuun ture. Dhaabi isaanii itti gaafatama itti kenname akka ba’us dubbatan. Lammiiwwan isaan filates kan hin filatinis qixxummaan tajaajiluuf qophaa’uu isaanii dura taa’aan IHADEG kun ibsaniiru. Miseensotaa fi deggertoonni IHADEG miliyoonaan laka’aman haala namusa qabuun filannoon kun akka milkaa’uuf sosso’aniiru jechuu dhaan faarsan obbo H/Mariam. Filannoon sunis kan nagaa amanamaa fi dimokraatawaa ta’ee xumuramuu isaa dubbatan. Hoogganoonni paartilee mormituu garuu IHADEG fi mootummaa irraa kan kennaman ibsawwan akkasii hin simatan. Filannoon sun kan walabaa fi dimokraatawaa hin turre jedhu. Kanneen keessaa tokko itti aanaa paartii MEDRED Dr. Mararaa Guddinaa ti. Sagalee uummataa humnaan saamanii uummatatu na filate jechuun qaanii dha kan jedhan Dr. Mararaa Guddinaa kana irratti gara fuula duraatti ibsa baasuuf jirra jedhan. Uumamti hiraarfamee sagaleen isaa saamamee utuu jiruu anatu injifate kan jedhe Ihadeg humna waraanaan gargaaramee uummata ukkaamse jedhan. Waajjirri ministrii dhimma alaa Ameerikaas filannoo sana ilaalchisee ibsa baasee jira. Filannoon sun nagana xumuramuu isaa ibsi sun faarsee jira. Boordiin filannoos yaalii qindaa’e gochuu isaaf gamtaan Afriikaa garee taajjabdoota addunyaa tokkicha ta’ee dhiyaachuu isaas tuqeera. Kun ta’ee garuu US hasaasaalee siivikii, sabaa himaalee dhuunfaa, paartilee mormituu fi yaadawwan dhuunfaan dhiyaatyan irra uggurri kaa’ame ishee yaaddessa jedha ibsi kun. Sabaa himaaleen dhuunfaaf dhaaboliin sivikii dimokraasii fi mirga namaa irratti akka hojjetaniif waltajjiin dimokraataawaa ta’e ka dursi kennamuuf ta’uu qaba jedhee jira. Paartileen mormituu uggura tokko malee socho’uu danda’uu fi taajjabdoonni biyya keessaa fi biyyootii alaa jiraachuun filannoo walabaa fi kan haqaa ta’eef murteessaa ta’uu ibsi ministerii dantaa alaa Ameerikaa kun ibsee jira.


Shawaa Lixaa keessaa hookkara Filannoon wal qabateen lubbuun namaa darbe jedhu momritoonni angawoonni mootummaa garuu ni haalan

Filannoon biyyoolessaa Itiyoopiyaa kaleessa erga xumuramee booda haalawwan tokko tokko naannolee Oromiyaa keessatti mudachuu isaanii mormitoonni beeksisaniir jiru. Itti aanaa dura taa’aan paartii Medredk Dr. Mararaa Guddinaa akka jedhanitti rakkooleen jiran utuu hin furamin filannootti bobbaane, mootummaan ofii isaaf taajjabdoota kuma 200 ta’u bobbaafate jedhan. Mootummaan hidhattoota gandaa qabee hanga poolisii Federaalaatti humnoota kan of jalaa qabu, boordii filannoos guutummaatti kan bobbaafate isa jedhan. Ta’u iyyuu uummati keenya dhibba irra harka 97 ol dadammaqiinsaan nu faana bu’ee ture jedhaniiru. Humna qabnuun hanga dandeenyetti duula filannoo geggeessinee jirra kan jedhan Dr. Mararaan dargaggoon nu faana hiriiree duula kanaaf dammaqiinisa addaa kennee jira, qabeenyaa qabnus gargaarsa arganne waliin walitti fiduu dhaan konkolaataa 8-10 bobbaasnee Oromiyaa mara keessa naanna’uun duula filannoo geggeessineerra jedhan. Mootummaan garuu dheengaddaa qabee humna waraanaa bifa duula waraanaan nutti bobba’uu dhaan taajjabdoota keenya hidhuu, doorsisuu fi reebuu dhaan wiirtulee filannoo irraa ari’ee paartiin biyya bulchu ofii isaaf filannoo akka fedhe godhe jedhan. Uummati keenya waan nu filateef jecha bakka taajjabdoonni xiqqoon hafanitti illee korojoo filannoo humnaan nu saaman jedhan. Shawaa lixaa aanaa Misaa qanyii keessatti hookkara ka’een humnoonni poolisii nama Giddiisaa Camadaa jedhu lubbuun darbuu illee ibsanii jiran. Bulchaan aanaa Sanaa obbo Magarsaa Gurmeessaa garuu namni tokko madaa’ee mana yaalaatti ergamuu isaa irraan kan hafe lubbuun isaa hin dabarre jechuun haalan. Kanneen biroon madaa’uu isaanii illee mormitoonni himatanis kana quba kan hin qabaanne ta’uu isaaf oduu kijibaa ti jedhan obbo Magarsaan.


Qophii Addaa Ka Guyyaa Filannoo Biyyoolessaa Itiyoophiyaa

Filannoo har’a, Caamsaa 24, bara 2015 Itiyoophiyaa keessatti geggeessamaa jiru ilaalchisuun, gabaasaalee keenya magaalaalee adda addaatti bobba’anii jiran dubbisnee jirra. Ka Naannoo Sabaa fi Sab-0lammootaa fi Uummatoota Kibbaatti bobba’ee jiru – Henook Semmaagzeer, Muummichi Ministaraa Itiyoophiyaa – Obbo Haile-mariam Dessalenyi – aanaa filannoo Gunnenotti argamuun ennaa sagalee kennan dubbisee jira. Namoota bakkawwan adda addaatti sagalee kennaa jiranii fi ka biroo illee dubbisnee jirra. Hayyoonni biyya keessaa deemsa filannoo ilaalaa jiranis hubannaa isaanii nuuf ibsanii jiran. Waan maraafuu guutummaa qophii keenya addaa. No media source currently available


Doorsisi mootummaa qabsoo uummataa hin dhaabsisu jedhu mormitoonni

Ibsa muummicha ministeeraa kanaaf deebii gama mormitootaan deebii kan nuu kennan barreessaa paartii federaalawaa uummata oromoo obbo Baqqalaa Nagaa turan. Uummata keenya qabsoo inni eegale doorsisi mootummaan oofu hin dhaabsisu jedhan. Waggoota digdamii afuriif uummatichaaf bu’aa hin buusne har’a ka’anii gama misoomaan uummataan fedhii keen guuta jedhanii waadaa duwwaa seenuun waan fakkaatu miti uummatis gowwoomsamaa hin jiru jedhan obbo baqqalaan. Mootummaan taajjabdoota keenya ka filannoo maqaa isaanii boordii Filannoo irraa guurratee mana hidhaatti naqaa jira, reebaa fi hiraarsaa jira kan jedhan obbo Baqqalaan filannoo taajjabdoota hin qabne geggeessuuf dhiisuu keenya murteessuuf jirra jedhan. Nuti kan nuti uummataaf waadaa seennu kanaa fi sanan sii godha jennee gowwoomsuu utuu hin ta’ini yoo carraa arganne sirna dimokraasii fi haqaa diriirsuu dhaan uummati keenya jireenya wayyaawaa akka jiraatu gochuuf qabsoofna jedhechuun obbo Baqqalaan nuuf ibsaniiru. No media source currently available


Obbo Baqqalaa Garbaa Baddallee Keessatti Humnoota Federaalaatiin Reebamuu Isaanii Dubbatu

Itti-aanaa Dura-taa’aan Kongiresa Federaalawaa Oromoo obbo Baqqalaa Garbaa fi waahiloonni isaanii, eega torban tokkoo ti as Oromiyaa gama Dhihaa keessatti duula filannooo geggeessaa turan, kaleessa Bedele keessatti humnoota waraana Federaalaatiin qabamanii, reebichi fi hidhaan isaan mudachuu dubbatanii jiran. Akka Beqqelee Garbaa jedhanitti, kaleessa magaalaa Naqamtee irraa ka’anii, Beddellee keessa karawwan irra uummata dadammaqsataa dabruuf ennaa yaalaniiti, walga’iin guddaan Muummichi-ministaraa biyyattii faa irratti argaman waan achitti geggeessamaa tureef, humnoota Federaalaa karaa cufanii eegaa turaniin, hanga walga’iin sun xumuramutti akka eegan itti himame. Ennaa walga’ichi xumuramee, uummatni achi irraa dacha’uu jalqabu, “amma duula na filadhaa keessan geggeeffachuu dandeessu” – jedhanii, eyyamaniif – Poolisoonni Federaalaa sun. “Ennaa nuti Sagalee guddiftuu keenya tottolfannee, dadammaqinsa filannoo sana labsachuu jalqabnu, uummatni walga’ii mootummmaa sana irraa deebi’aa ture cufti gara keenyatti dacha’e. Naannoo keenyatti walga’ee, jaalala isaa nuuf ibse. Asxaa keenya ol kaasee deggersa nuuf qabu beeksise” – ka jedhan – Obbo Beqqelee Garbaa, achii booda humnoonni Federaalaa, karaa duraan irraa dhorkanii turan irra akka deemanii dadammaqsachuu danda’an itti himuu isaanii dubbatu. “Achii booda, ennaa karaa sana irra deddeemnee dadammaqsannee deebinu immoo karicha cufanii nu eegan. Gurmuun poolisoota federaalaa ka biroon, ‘maaliif karaa kana irra deemtan?” jedhanii nu qaban. Shofeera konkolaataa keenyaa fi waahiloota keenyaa fi ana reeban. Nu dhidhiitan. Mooraa hidhaatti nu naqan. Qophee koo na baasisanii na kabalan …” jechuun himaan, Obbo Beqqeleen. Yeroo dheeraa eega mana-hidhaa tursiisamanii booda, hoogganoonni Poolisii Oromiyaa humnoota Federaalaa sana waliin dubbatanii, waaree-booda sa’aa afuritti isaan hiikuu isaanii dubbatu. “Sababaa kanaan walga’iin uummataa guddaan silaa Mattuutti geggeessuuf karoorfannee tures ni hafe” jedhu. Kan himannaa ilaalchisee har’a gaafataman, hoogganaan Boordiin Filannoo Bulchiinsa Naannoo Oromiyaas – Ambaasaaddar Dirribaa Magarsaa, Medrek waa’ee reebicha Obbo Beqqelee Garbaa fi waahiloota isaanii irratti raaw’atame – jedhame kanaa, himannaa waajira isaaniitti dhiyeeffachuu isaa eeranii, “poolisoonni Oromiyaa akka gochaa sana keessaa harka hin qabne dubbatanii jiran. Gochaan kun ka raaw’atame humnoota federaalaa naannawa san turaniin ta’uu nutti himan. Eenyus tahe eenyu kan gochaa seeraa alaa raaw’ate itti gaafatamuu qaba. Qorannnaa geggeessaa jirra” jedhan. No media source currently available


Jimmatti Diida Xuyyuuraatiifi fi Bu’uura Misoomaa Gara Garaatti E'eebbifame

Obboo Hayilee Maariyam Dessaanaannoo dhiyoo tana hujii misoomaa dhumatte e’eebbisiisaa haaraa jalqabuuf deemanii ammoo dhagaa yayyabaa kaahaa deemuutti jira. Eebba diida xuyyuuraa kana obbo Hayilee Maariyamitit itti dhufe. “Diidii xuyyuuraa qarooma jabanatiin jaaramee maqaa nugusa Jimmaa beekamaa Abbaa Jifaari baasaniifii wanti cuftii guutamteefii eebbifame kanaaf jedhee jila guddoo tanaaf waan Isanti dabalmeef guddoo gammada.Baga waliin asi geenne. Wantii diidi xuyyuura akun eebbifameef akka jecha obboo Hayilee Maariyamitti. "Diidii xuyyuura kun waan hedduuf jaarame.Tokkoo akka ummatii, qorattooti yuniversitii Jimmaa,investerootii,warrii biyya daawwi yaahu ariitiin asi (Jimma) dhufee qabeenna uumamaa guddaa asi jiruun hujii hojjatu tolchuuf. Ka lammeesso qabeenni Jimmaa waan haadhanii hin dhumne,qonna keenna ka akkuma biyya guddachuutti jiranii qarooma jabana ammaatti jijjiiree asuma Jimmaa kaanee gabayaa addunyaatti geeffachuuf akka dandeennu faa jaarame.” Tana maleellee muummee minsiteraa karaa Jimmaa haga Bongaatti km 110 eebbise.Akka jecha oduu himaa abbaa taayitaa daandii Itoophiyaa obboo Saamsoon Wandimmuutti hujii tana qarshii miliyoona 680 caalaa itti bahee hori kana mootummaa Itoophiyaatii fi baankiin misooma Afrikaatti tti wal gargaare. Tana maleellee muummeen ministeraa kun achumatti Jimmatti lafa egerii warshaa akka akkaa itti jaaranillee dhagayaa yayyabaa kaahe.Warrii magaalaa Jimmaa jiraatu hujii hojjatamteef tanaa gamamchu guddoo jedha. Warri filannoo qophiitti jiru hagii tokkoo waan nu agarsiisaanii nutti himan fialnnaa jedha hagii tokko ammoo abbaa filannoo hinmuma beennaa jedha. “Ani Ihadeg filadha,faaydaa nuu kennaaf akkana.Waan hedduu arguutti jirra.Hujii misoomaa hedduu nuu hojjachuutti jiran. Hidhaa abbaayaa ganna hedduu cufan nuu hojjatan.” Warri ollaa karrayyuu afaan isfaaltii jala qubatuu rakko bisaani hiamta. “Boombaan bisaanii hin jiru,itti gaafamtoota gandaatii fi koreen ollaa ufiitti bisaan qotatanii dhugani nu ammoo rakko keessa jirra.Kunoo bisaan boollaa waraabbanna.Bineesuma waliin bisaan dhunna. Kunoo bisaan haroo hamaa kana dhunna.” Jimmatti jarii DH.D.U.O dorgomu Obbo Muktaar Kadir, aaddee Ummii Abbaa Jamaalii fi obboo Solomoon Ababaa fa. No media source currently available


Dhiibbaa Mootummaa Nutti Hammaate iyyuu Duula Filannootti Milkaawaa Jirra

Hoogganaan damee dargaggootaa, ka Kongiresa Federaalawa Oromoo, Obbo Destaa Dinqaa ti, kan kana dubbatan. Buufataalee Filannoo, Bulchiisa naannoo Oromiyaa keessatti ka duula filannoo bal’aa fi cimaa geggeessaa jiru paartii isaa qofa ta’uu dubbatanii, paartiin aangoo mootummaa harkaa qabu, Dhaabbatni Dimookiraatawaa Oromo illee akka keenyatti duula sirnaawaa geggeessaa hin jiru, jedhu – Obbo Destaan. Uummata biratti illee simannaa fi deggersa guddaa akka argatan kan eeran, Obbo Destaa Dinqaa, keessumaa dhiheenya kana kan mana-hidhaatii hiikaman itti-aanaa dura-taa’aan paartichaa – Obbo Beqqelee Garbaa – magaalaalee Wallagga Bahaa fi Dhihaa keessatti walga’iilee geggeessaman irratti argamuun uummtichaaf gammachuu fi hamilee guddaa kennee jira, jedhu. Gama biraatiin, dura-taa’aan Kongiresa Federaalawaa Oromoo – Dr. Mararaa Guddinaa, Oromiyaa keessatti bakkawwan hedduutti ennaa paartiin isaanii duula filannoo geggeessu, humnoonni paartii mootummaa danqaa fi miidhaa jajjabaa akka irratti raaw’ataa jiran himatanii jiran. Himannaa isaanii Boordii Filannoo Biyyoolessaa fi ka Bulchiisa Naannoo Oromiyaatti dhiheeffachuu isaanii illee kaleessa nuuf ibsanii turan. Ka dhimmi kana irratti deebii nuuf kennan, Dura-taa’aan Boordii Filannoo dame Oromiyaa – Ambasaddar Disaasaa Dirribsaa – himammaa sana simachuu isaanii fi akka dhimmi sun qoratamu koreelee hundeessuun, tokko gama Oromiyaa Bahaatti kaan gama Oromiyaa Dhihaatti bobbaasuu kaleessa dubbatanii turan. Ani illee koree gama Dhihaatti bobba’e keessan jira, jedhanii turan. Har’a, qorannaan sun sadarkaa maalii irra jira? Deebii nuuf kennan qophii keenya keessaa qabna. No media source currently available


Sababaa Filannoon Dorgomtoonni, miseensoonni fi deggertoonni keenya Dararamaa Jiru

Caamsaa 24 bara 2015 guutuummaa Itiyoophiyaa keessatti filannoo gaggeeffamuuf duula na filadhaa gaggeeffamaa kan jiru ta’us reebichaa fi dararaan adda addaa nu irra ga’aa jira jechuun dura taa’an gamtaa madrak Dr. Mararaa Guddinaa dubbatan. Dorgoomtoota keenya reebanii madeessuu kokolaataa duula filannoof itti gargaaramnu cabsuu namoota nu waliin qunnamntii qaban hidhuun rakkoo nu mudate keesaa hanaga tokko jedhu Dr Mararaan. Duula Filannoo gaggeessaa jiran keessatti Afaan Oromoo Afaan hojii Federaalaa ta’uu qaba isa jedhu kan tarkaanfachiisan ta’uu ibsanii jiru. Bordii filannoo Bulchiinsa naannoo mootummaa Oromiyaaf dura ta’aa kan ta’an Ambaasaaddar Disaasaa Dirribsaa akka ibsantti himannaan kun barreefamaan dhiyaateefii akka jiru fi haala kana kan qoratu koreen lama hundeeffamee hojii qorannaa gaggeessaa jira. Kanneen hojii seeraan alaa hojjatan jirachuun mirkanoofnaan tarkaanfiin akka fudhatamu ibsuun mootummaanis ta’e mormitoonni dhimmi kanas ta’e kanneen biroo furuuf walii wajjin hojjachuun gaarii akka ta’e hubachisan. No media source currently available


Gamtaan Awrooppaa Koolu galtoonni dirqisiisamanii biyyatti hin deebifaman jedhe!

Gamtaa Awroppaatti bakka buutuu gameetttii dhimmootii alaa Federica Moherin torbanneen hedduu keessatti yeroo lammataaf gola naga eegumsaa kan tokkummaa mootummootaaf ibsa kennanii jiru. Godaanota lammiiwwan afriikaa fi Arbbaa kanneen baqattoota namoota seeraa ala nama deddeebisaniin Awrooppaa seenuu yaalaniif yeroo hedduu galaana keessatti dhuman ilaalchisee furmaati dinqii dhaan ta’u hin jiru, garuu guutummaan addunyaa deebii wlaii gala itti kennuu male jedhan. Gargaarsa namoomaa kan yeroo hatattamaa qofaa utuu hin taane caasaan namoota baqattoota seeraa ala deddeebisanii wal qabataa waan ta’eef, yeroo tokko tokkos dhimmootii maallaqaa fi hojii shororkeessotaa kan naannoo duruumaanuu jeeqamee jiruutti jeeqama ka biroo dabale waliin hidhata qaba jedhan. Waggaa kana uummata 1800 kanneen hiyyummaa, walitti bu’iinsaa fi hacuucaa biyya ofii keessaa dheessantu galaana Mediterranean qaxxaamuranii Awrooppaa seenuu utuu yaalanii dhuman. Hedduun isaanii maallaqa qusatan baasuu dhaan namoota ofittoo baqattoota seeraa ala deddeebisan harkatti kufuu dhaan imala hamtuu gara biyya akka Libya ofumaa iyyuu walitti bu’iinsaa fi jeeqaman raafamuutti geggeessu. Achiis achumatti gatamu ykn immoo bidiruu amansiisaa hin taanee fi humnaa ol nama fe’eate yaabatanii galaana keessatti dhumu. Moherinin akka jedhanitti godaantota kana lubbuu oolchuu jechuun humnaan biyya irraa dhufanitti deebisuu miti. Mul’inatti kan ani mirkaneessuu fedhu, baqattoonni ykn koolu galaantoonni galaaqana utuu qaxxaamuranii qabaman tokko iyyuu fedha isaaniin ala biyyatti hin deebisaman. Mirgi walii galtee Geneva sun guutummaatti ni kabajama jedhan. Moherini-n akka jedhanitti namoota baqattoota seeraan ala deddeebisaniif daandii kan ta’e Libya qofa utuu hin taane irra hedduun namoota kanaa biyyattii keessa darbu. Gama biraatiin immoo torban kana warren Awropa baqattoota kurna kumaan laka’amaniif ardittii seenan biyyoonni miseensa gamtaa Awropa ta’an meeqa akka simatan kootaa ramaduu irratti wal falmaa jiran. Mariin kun kan dhaga’ame amenesty International godaantota Libya irra dararaa hamaa fi humnaan gudeeddiin raawwatamaa waan jiruuf kana jalaa miliquuf jecha gara garba Mediterraneanitti yaa’aa jiru jechuun akeekkachisee booda. Namoonni polotiikaa Awrooppaa dhimma immigration ilaalchisee falmii geggeessaa wayita jiran kanatti bidiruuwwan gamas seenuu itti fufaniiru. Koolu galtoonni 400 ta’an doonii Germaniitiin Xaaliyaanii gama kibbaa andaara galaana Reggio Calabria ga’anii jiran. Germaniinis koolu galtoota hedduu biyya simattu keessaa took. Kan waggaa darbee irraa dacha ta’e waggaa kana namoota dahata siyaasaa barbaadan kuma 400 oltu biyyattii seenu jedhamee eegama. Dhimmi kunis chanselerittiin Germany Angela Merkel har’a gumii yeroo hatattamaa akka waamanii fi michoonni isaanii Awrooppaa itti gaafatama kana akka qooddatan waamicha gochuuf isaan dirqisiise. Kanaaf furmaata waliinii barbaaduu caalaa tokkummaa Awrooppaa kan agarsiisu filannoo ka biraan hin jiru jedhan. Torban torbaniin baqattoota dhibbaan laka’amantu karaa buufata xaaliyaanii Milan darbuu dhaan gara Germaniitti imalu. Hojii gargaarsaa fedha ofiin kan hojjetan Susy Lovieno baqattoota kanaaf nyaata, huccuu fi gorsa kennuun tajaajilu. Awrooppaan jijjiirama gochuu qabdi jedhu. Kun rakkoo gargaarsa namoomaa uuma. Qooda kanaa embasilee biyyoota hollaa jiran kan akka Lebannon, Jordan fi Tuerkey irraa visa seeraan gamana isaan seensisu yoo argatan gaarii ta’a. Sun imala seeraan alaa fi sodaachisee ta’e irraa ittisuuf gargaara jedhan. Awrooppaan har’a baqattoota meeqa biyyoonni miseensa gamticha ta’an fudhachuun akka irra jiraatu irratti bor falmii geggeessuuf jiru. Hangary-n biyya koolu galtoonni Balkans irraa dhufan karaa ishee darban ennaa taatu biyyoota hedduu kootaa kana fudhatama dhabsiisan keessaa tokko. Muummichi ministeeraa Viktor Orban deebii cimaa kana kennanii jiran. Hungary keessatti koolu galtoota arguu hin feenu jedhan. Miseensonni gamtaa Awrooppaakanneen biroon yaada keenya yoo gaafatan isinuu isin hin barbaachisu ka jedhu deebiin koo jedhan. Biyyoonni Awropa hedduun bidiruuwwan gara galaanaatti yaa’uuf sababaan jeeqama Libya keessaa ti jechuun himachuu dhaan dooniiwwan waraanaa andaara galaana Libyatti akka bobba’an gaafataniiru. Yaada kana garuu kan bulchiinsa diina walii ta’an keessaa kan mootummaa Tripoli to’atee jiruuf muummicha ministeeraa yeroofii kan ta’an Khalifa Al Ghweil fudhatama dhabsiisn. Khalifan akka jedhanitti kan nuti gamtaa Awrooppaa irraa barbaannu mootummaa biyyoolessaa Tripoli keessaa fi waliin walii galee godaantummaa kana dhaabisuun karaa itti danda’amu mala dha’uu dha. Gareen mirga namaaf falmu Amnesty International godaantonni Libya keessaa haala hamtuu keessa kan jiran si’a ta’u kun immoo gara galaanatti akka baqatan isaan dirqisiisa jedhee jira. No media source currently available


Uummanni gargaarsa wal'aansa fayyaa argachuu qaba

“ East African Medical Relief Foundation ” kan jedhamuu fi jaamayaan Kaaliforniyaa keessatti hundeeffame godina Wallaggaa Dhiyaa keessatti tajaajiila eeegumsa tolaa kennuu eega jalqabee waggaa 6 guutee jira. Tajaajiila eegumsa fayyaa kan kennan Ogeessoota eegumsa fayyaa ooguma addaa qaban gaafachuun gara biyyaatti geessee torbanneen hanga tokkoof uummata eega gargaaranii booda akka deebi’an gochuun hojjata. Imala baranaa kan baatii Guraandhala kaasee torbanneen hanga tokkoof gaggeesseen dubartoota sababaa rakkoo da’umsa irratti isaan qunnameen waggootii dheeraaf fincaan qabachuu dadhabanii fi kanneen gadameessi isaanii gad- ba’uun rakkataa turan ogguma baqaqsanii suphuun kan fayyise yoo ta’u ijoollee yeroo dhalatan hidhiin isaanii inni gararraa hanga funyaan isaanti baqaqee dhalatanis suphuun gargaaree jira.  Kana malees ijoollee fi namoota umrii guddaa qaban kanneen iji isaanii moora uffatee arguu dhaban akkasumas ijoollee dhibeen Onnee isaan mudate waggaa darbee jalqabee gargaaraa jira. Jaarmayaan kun ijoolleen barnoota isaanii irratti akka jajjabaatan gochuuf kitaaboota 600 ol mana barumsaa sadiif raabsuu isaa bu’ursituun jaarmayaa kanaa Shamarree Obsee Luboo ibsitee jirti. No media source currently available


OBBO BAQQALAA GARBAA HIIKAMAN

Itti aanaa dura ta’aa paartii mormituu Warraaqsa Federaalistii Dimokraatawaa Oromoo kan turan Obbo Baqqalaa Garbaa hidhaa waggaa sadii fi baatii torbaa booda kaleessa Bitooteessa 30 bara 2015 hiikamanii jiran. Himannaan shoroorkeessummaa irratti dhiyaatEe murtiin hidhaa waggaa saddeetiI eega irratti muramee booda ol-iyyannaa dhiyeeeffatanii turaniin gara hidhaa waggaa sadii fi baatii torbaatti gad cabeef. Akka seera Itiyoophiyaatti hidhaa na irratti murame sadii keessaa harka lama akkaan xumureetti mirgi gadhiifamuu naa kennamuutu irra ture kan jedhan obbo Baqqalaa Garbaa garuU kanas dhorkameen hidhaa na irratti murame xumuree ba’uuf dirqame jedhu. Kaleessuuma yeroo gadhiifamuuf turantti illee eega baafamanii booda, waan qoratamuu qabuutu jira jechuun yeroof mana hidhaatti isaan deebisuu isaanii dubbatu Obbo Baqqalaan. Booda garuu magaalaa Finfinneetti si geessinee qoranna jedhanii Zuwaay irraa kokolaataa seennee Moojoo akka geenyeetti achuumatti na gadhiisan jedhhan. Akka Obbo Baqqalaan jedhantti himnannaan irratti dhiyaatee ittiin adabaman kan sobaa ta’uu fi ragaan dhiyaates qindeeffamee ta’uu dubabtanii jiru. Haallii fayyaa isaanii ogeessa wal’ansa fayyaan ilaalamuu kan fedhu ta’uus kan sadarkaa hamaa irra hin jirre ta’uu Raadiyoo Sagalee Amerikaaf Ibsanii jiru. No media source currently available


Bosonni Godina Arsii Lixaa keessaa gubachuu jiraatonni ni dubbatu angawoonni Oromiyaa garuu hubatiin dhaqqabe hagas miti jedhu

Naannolee Oromiyaa godina shawaa lixaa aanaalee Ammayyaa fi dirree Incinnii akkasumas godina Arsii lixaa aanaa Dodolaa keessatti ibiddi bosonaa ka’uu paarkii biyyoolessaa Baalee dablatee bosonaawwan hedduu mancaasee jira jechuun jiraattonni himatanii jiru. Bulchiinsi aanaa dodolaa fi waajjirri dhaabbata bosona fi Bineensa bosonaa Oromiyaa garuu bosonni manca’e hagas guddaa mitii ibiddi ka’es to’annaa jala oolee jira jedhu. Akka jiraattonni dubbatanitti garuu aanaa Dodolaa keessaa bosonni gaarreen naannoo paarkii biyyoolessa Baalee jiran ibiddi itti qabatee bosonni hedduun manca'aniiru. Uummati hagi tokko itti birmatee dhaamsuuf yaalii godheen ogeessi dhimma bosonaa dhalataa naannoo Dodolaa kan ta'e obbo Biniyaam Admaasuu illee balaa ibdiddi kun dhaqqabsiiseen gubatee lubbuun isaa darbuun ibsamee jira. Godina Shawaa lixaa aanaa Tiqur Incinnii keessa kan jiru bosonni Roggee jedhamus akkasuma ibiddi qabatee hedduun manca'uu jiraattonni dubbataniiru. Ijoolleen barattootaa fi uummati naannoo ibdidda kana dhaamsuu isaanii ibsuu dhaan achuma naannoo sanaa Bosona Doshee kan dirree Incinnitti ibidda qabate dhaamsuuf barattoota bobba'an humnootii naga eegumsaan ofi irra deebisamanii kaan isaanii hidhaatti darbamuu jiraattonni ibsaniiru. Dhaabbati Bosonaa fi bineensa bosona Oromiyaa garuu kana quba kan hin qabaanne ta'uu ibsee jira. No media source currently available  No media source currently available


Bitootessii Ji’a Rakkoo Dubartootaa Irratti Mari’achaa,Jabeenna Isaanii Ammoo Faarsaaniif

Biyya hedduutti dubartiin mirga filuu, filatamuu,makiinaa oofuu,barnoota barachuu,dhiirsa malee gadi bahuu, dhiiraan wal qixxee hujii hojjachuuf carraa dhabuu fi waan hedduu dhabde. Rakkoon akkana atun biyya akka Maalii,Morookoo,Iraan,Kooti Divoori, Maritaaniyaa,Siiriyaa,Chaada,Paaksitaan,Yemen,Afgaansitaa fi biyya hedduutti rakko akkanaa qaba. Tokkummaan Mootummootaa rakkoolee akkanaa hambisuuf yaada namaa qajeelchuuf Bitootessa 8, guyyaa dubartootaa jedhee moggaase.USA keessatti ammoo Bitooteessii ji’a dubartootaa jedhamee beekama. Hayyoota jabeennaa fi qarooma dubartootaa Oromoo nutti himan keessaa Dr Ezqiheel Gabbisaa fi aabboo Waaqoo Guyyoo fa. Qoodii dubartiin hawaasa keessaa qabdu waan hedani keessa hin bane. Dubartiin Oromoo ta waan faarsan hedduutti jira: Aster Gannoo, dubartii ganna 130 duratti dubaratoota akka isii waliin garbummaa jalaa gara kitaaba Afaan Oromoo barreessu fi guddisuun huji jalqabde.Waan jarii afaan Oromootti deebise keessaa, Kitaaba Qulqulloo fa. Akkoo Manooyyee,nama dubbii muraa dubbatu taaullee nama murtii fi hajajii isii herrega namaa ballisu. Hajaja Akkoo Manooyyee kennite keessaa;Hin banatinaa,hin bobbaafatinaa, warra hin oolchinaa. Waaqaa fi lafa jidduutti mana naa jaaraa. Taffi subbaa miyyu naa fidaa.Kophee gamii lamaanuu rifeensaa naa fidaa fi kkf.Namilleen hajaja kana maluma gara garaatiin jalaa bahe. Mammaasa dubartiin faarsan keessaa,‘Dubbiin horii,’jette Ruufoo Torii. Abbaa jedhe beekuu baatanillee, Adoo akkii jechaa jiruu akki jechaa dhibeelleen mammaassuma nama uwwaa(dubartiitti) Gannee Gummittii,haadha warrraa ta mootii Jimmaa ta dhuamati.Mootii Jimmaa ka bara sunii gorsuu fi jabeessuun beekmatu. Faaxummaa Galmoo, ‘Haadha Oromooa fa jedhaniin jedhan.Nama bara mootummaa sadii keessaa Jibuutti baqataa Oromoo gargaaruun beekamu jedhan. Maladii Malaa,haadha malaati. nama qaroomii isii nama hedduu gahee wa barsiise.Fkn dogongorsuu fedhanii akkana jedhaniin:Wa sadii dhufanii,tokko ya dabartee,taan harkaa qamnaa,taan dhufuutti jirtii hurrsii gadi bahi jennaan.”Ta dabarte dabartee,ta dhuftu waliinuu eegannaa,ta harkaa qabdan qabaa naan eegaa jette.” Masulee Saaqqoo,halaqaa,nama mana isii waan cufaan guutuu, dubarti mana ufi jabeessitee qabattu ta biyyaafuu fkn taate. Bittisee,isiin ammoo nama dubbii fala itti dhaban faluun beekamu. Nama yaadaa bal’aa biyyaan bulchan,dubbiin fixan,nama araarsanii fi biyyaa fala tahu qabu. HaaWeecee,raaga beekamtuu.Nama waan dhufaa,ka keessa jiran, itti deeman beekee biyya gorsu,mala jireennaa namaa dhahu faarfsan.Nama gaaddisaa saddeeqaaleen oolan. HaaBoruu Diidaa,dubbii jabduu dubbachuu fi mammaasaan beekan.Dubbii fi mammaasii isii humna qaba.Fkn waan isiin jettee saddeeqaan dhahahatan keessaa;hir’uu dhuguu didan… hirdhu nafaa dhalaafi dhalchaa didan,gaafa hirdhuun nama irra dabarte gurraan jaaruu didan fa. Walumaagalttuu dubartii waan hedduun faarsan.Fkn guchii gurraalee (dhiira) tana guchii bobooratti(dubartii) dhale,guchii yaatee barbaaddu laafaa yaayyaatti (dubartii) dhale.Dhiira jabeenna himan tana dubartiitti uume jechuu. Amerikaatti guyyaa fi ji’ii hedduun nama moggaasaniin qaba.Bitootessii ka dubartootaati.Akka addunyaati ammoo March 8, Bitootessa 8 baruma guyyaa dubartootaa jedhanii ulfeessan. Ji’a kana keessatti rakkoolee dubartummaa isaaniitiin dubartii irra gahan dhufan irratti mari'achaa, jabeenna isaaniitii fi waan gara garaatiin hujii isaanii faarsaa qaabatan.Amerikaatti guyyaan kun Bitootessa 1-31,2015 irra oola. Baruma baraaan ulfeessan.  No media source currently available


Wal-falmii Filannoo Marsaa Jalqabaa

Filannoon Itiyoophiyaa geggeessamuuf ennnaa dhihaataa jirtutti, kaadhimamtoonni paartiilee mormituu fi ka paartii aangoo Mootummaa harkaa qabuu, wal-falmii filannoo televiiziyoonaa fi raadiyoon tamsaasamu ka marsaa jalqabaa torban dabre keessa jalqaban. Biyya mirgi yaada ofii ibsachuu dukkanaawee jiru keessatti carraa xiqqoo kana argachuunuu waan gaarii dha, jedhu hoogganoonni mormitootaa. Garuu, wal-falmiin kun, bakka uummatni hin jirretti dursee waraabamuunii fi saansurii godhamuun, akkasumas ennaa wal-falmi sanatti paartii mootummaaf yeroo dheeraa kennaniin ka mormitootaa xiqqeessuun fi kanneen fakkaatan kan isaan mufachiise ta’uu dubbatanii jiran. Barreessaan Kongiresa Dimookiraatawa Oromoo, Obbo Beqqelee Nagaa akka jedhanitti, amma illee kaadhimamtoota paartii isaanii fi uummata isaan deggeru irratti dhiibbaa jabaa tu godhamaa jira. No media source currently available


Balaa Konkolaataa Lubbuu Hedduu Galaafate

Kamiisa Bitooteessa 12 bara 2015 ganama Awutoobusiin imaltoota 68 fe’e magaalaa Finfinnee irraa ka’ee gara magaalaa Dambi Doollootti qajeelaa ture tokko magaalaa Geedoo akkuma darbetti garagalee lubbuun nama 11 darbuu isaa Godina shawaa Lixaatti waajirri polisii aanaa Calliyaa ibsee jira. Ajajaan waajiira polisii aanaa Calliyaa Komaandar Kabbadaa Dabarsaa Raadiyoo Sagalee Amerikaaf akka ibsanti namoonni battalumatti lafa balaan sun dhaqqabeetti du’an dhiira 7 fi dubartoota 2 akka turan sana booda garuu mana yaalaatti lubbuun isaanii kan darbe dhiiroonni 2 jiraachu ibsa. Qorannaa gaggeessaa jirruun Awutoobusiin sun ariitii guddaan deemaa akka ture madden adda addaa irraa mirkaneffanneerra kan jedhan Komaandeer Kabbadaan kan balaa kanaan mada’uu salphaan irra ga’e shofeerri Awutobusichaa garuu “Freeniitu na dide, kanaaf dhaabuu hin dandeenye” jechuu isaa fi yeroo ammaas to’annaa poolisii jala akka jiru dubbatan. Imaltoota balaa kana irraa lubbuun hafan keessaa tokko akka jedhanitti jalqabumaa kaasee Awutoobusiin kun ariitii guddaan deemaa akka ture fi suuta jedhii jechuun imaltonni kadhataa kan turan ta’uu fi shofeerichi garuu inumaa ariitii itti dabalee jedhu. Shofeerris ta’e gargaartonni isaa umrii ijoollummaa akka qabanis imaltonni ni dubbatu.Gaaffii deebii guutuu armaa gadiiti caqasaa. No media source currently available


Komee Paartileen Mormituu Oromoo dhiyeeffatan DHDUOn dhara jedha

Paartii Kongiresa Biyyoolessaa Oromoo Obbo Tolasaa Tasfaayeen hoogganamu dabalee Paartiileen Oromiyaa keessa socha’anii fi dambii Naamusa Filannoo bara 2002 tumame mallatteessan ja’a Paartii aangoo Mootummaa harkaa qabu Dhabbata Dimookiraatawa Uummata Oromoo yokaan DHDUO wajjiin walitti-dhufuu dhaan, Mana-maree ijaarrachuun waliin hojjetaa turan. Amma garuu, “Manichi-maree hundeeffane akka danbicha tumametti hojjetaa hin jiru.” jechuudhaan, yeroof itti hirmaachuu dhaabanii jiran. “Paartiileen ja’anuu yoo haga torban tokkootti gaaffiileen keenya deebii hin arganne – hirmaannaa keenya akka dhaabnu beeksisnee jirra.” jedhu Obbo Tolasa Tasfaayee. DHDUO bakka-bu’uudhaan kanneen Mana-maree paartiileetti hirmaatan keessaa tokko ka ta’an Obbo MOGES IDA’EE garuu, “Paartii Obbo Tolasaafaa fi Paartii ka biraa tokko irraa kan hafe walga’ii Kaleessa geggeessinetti hirmaatanii jiru” jedhu. No media source currently available  No media source currently available


Walga’iin Mana-maree Paartiilee Siyaasaa Paartii Mootummaa illee Of keessaa Qabu Sababaa Hin beekamneen Addaan Cite

Danbii Naamusa Filannoo bara 2002 tumame irraa ka’uudhaan – Dhaabbatni Dimookiraatawa Uummata Oromoo yokaan DH.D.U.O-n ka keessatti argamu Mana-maree Walitti-dhufeenyaa hundeeffatanii akka socho’aa turan kan ibsan Hoogganonni paartiile kanaa, DH-D-U-O fi paartiileen ja’an baatiitti si’a tokko walga’uun akka irra turee fi ennaa dhimmi hatattamaa jiraatu immoo, sanaa asitti iyyuu akka walga’an waamuu danda’an dubbatan. “Amma garuu ka baatiitti si’a tokko wal-geenyu illee hafee jira” jedhu Paartiilee ja’an keessaa tokko ka ta’e Koongiresa Biyyoolessaa Oromoo Obbo Tolasaa Tesfaayee. Hoogganaan paartii ka biraa, ka Paartii tarkaanfachiisa Gadaa kanuma dubbatan. DHDUO bakka bu’uun ka Mana-maree Paartiilee toorba of keessaa qau sanatti hirmaatan Obbo Moges Ida’ee garuu “hojiin walitti-dhufeenyaan hojjennu hin dhaabbanne. Walga’iin Mana-maree baatii tokko qofaaf dabarsame. Innis ka DhDUOn qofa dabarsame otuu hin taane, walii-galtee paartiilee hundaatiini” jedhan. No media source currently available


Barreessa Hamilee Dargaggootaa Hojiif Tooisu

Barressaa Eebbisaa Baayisaa jedhama. Barnoota isaa digirii duraaf Baayooloojii, digirii lammataaf immoo Saaykooloojii barate. Kitaabonni inni barreessuu fi afaan biroo hiikee maxxansiisu kanneen dargaggoota akka dandeettii isaanii fi kaayyoo jireenya isaanii hubatanii hojiitti ciman hamilee isaanii kakaasani. Haga ammaatti kitaabota shan maxxansiisee jira. Kanneen hag sana baay’atanis barreeffamanii gulaalamanii maxxansaaf dabaree eeggataa jiran. Barreessaan kun, waa’ee kitaabota isaa, akkasumas haala raabsaa fi dubbisa kitaabotaa Oromiyaa keessaa muuxanoo qabu dubbata. No media source currently available


OBS – Tajaajila Televiiziyoonaa Haaraa Oromiyaa keessatti Jalqabame

Dhaabbata Raadiyoo fi Televiiziyoona Oromiyaa keessaa gaazzexeessota hariyatamanii fi Abboota qabeenyaa akka Obbo Dinquu Daayyaasaa faa kan hirmaachise dhhaabbatni Tamsaasa Televiiziyoonaa OBS yokaan Oromia Broadcasting Service jedhamu hundeessamee hojii isaa jalqabee jira. Torbanneen ja’a dura tamsaasa yaalii ka jalqabe OBS, yeroo dhihoo keessatti akka tamsaasa idlee jalqabuuf jiru dubbata. Saatelaayitiin Arabsat irraa yeroo qilleensaa sa’atii digdamii afur bituudhaann ka jalqabe tamsaasni televiiziyonaa kun guutmmaatti ka bashannanaa fi barnootatti fuuleffate yoo tahu, aadaa fi artii oromoo babal’isuu, qabeenyaa Oromiyaa addunyaatti beeksisuu, Afaan Oromoo daran gara afaan saayinsii fi teknooloojiin ittiin hojjetamuutti guddisuu fi kaayyoolee guddinaa ka birootti fuuleffatee akka hojjetu dubbata. Saa’atiilee 24 Arabsaat irraa bitate kana garii, gaazzexeessota 18 yeroo ammaa hojiitti bobba’anii jiraniin qophiilee qulqullinaa fi qaaccina qaban qindeessee guutuuf akka hojjetu kan ibse hoji-geggeessaan OBS – Obbo Ayyaanaa Cimdeessaa, sa’atiilee hafan immoo seeraa fi danbii itti baasuudhaan, dhaabbatoota ka biroo afaan Oromootiin qophii qulqullaa’aa fi ulaagaa guutu hojjetanitti gurgurra, jedha. No media source currently available


Galmeen Jechootaa Haaraan Maxxanfame.

Galmeen jechootaa ykn Diikshinariin Afaan Oromoo gara Afaan Jarmaniitti akkasumas Afaan Jarmanii gara Afaan Oromootti hiiku dhiiyeenya kana maxxanfamee jira. Barreessaa galmee jechoota kanaa kan ta’an Obbo Malkaamuu Dureessoo Hamburg Jarmanii irraa akka jedhantti hojii kana fiixaan baasuuf walii galaan waggootii kudha lama itti fudhate. Galmeen jechootaa Fuula 566 qabu kun walii galaan jechoota kuma 30 ta’an of keessaa kan qabu ta’uun ibsamee jira. Kana malees waa’ee eenyummaa saba Oromoo fi Oromiyaa hubannaa kennuuf jecha barreeffamni fuula diigdama ta’u akka kutaa tokkootti galmee jechootaa kana keessatti barreeffamuu isaa Obbo Malkaamuu Dureessoo Raadiyoo Sagalee Amerikaaf ibsanii jiru. No media source currently available


“Haqa miliqe” kitaaba Afaan Oromoo haaraa

Kitaabonni Afaan Oromoon barreeffaman yeroo hedduu ni maxxanfamu.Barreessitoonni irra jireessis dhiirota. Keessummaan keenya har’aa garuu shamarree dhiyeenya kitaaba haaraa maxxansiiste tokko qabannee dhiyaanna. Angaatuu Caalaa jedhamti. Shamarree umuriin waggaa 24 yoo taatu mata dureen kitaaba ishee tii “Haqa miliqe”  jedha. Kennaa qabnuun eenyummaa keenya mul’isuun dirqama lammummaa ti kan jettu angaatuun aartii Oromoo guddisuun itti gaafatama nama quuqama qabu maraa ti jetti. Kitaabota Afaan Oromoon ba’an raabsuun rakkoo guddaa biyya keessa jiru ennaa ta’u martinuu ga’ee ofii isaa yoo ba’e, kitaabota jiran iyyaafatee yoo bitate kanneen barreessan hamile cimsee hegereef illee yaadaa kanneen qaban kakaasa jetti Angaatuun Kitaaba ishee kanaaf maqaa Haqa Miliqe maaliif kennite isa jedhuun bakka dhugaan itti jal’aqte hedduun waan jiraniif haala isaa ibsuuf akka ta’e Angaatuun nuuf ibsitee jirti. No media source currently available


Bokkaan Oromiyaa fi Naannoleetti Roobee Haraa-Danbalaa Guute, Saatii Malee Roobullee Nama Hedduu Fure

Haga tokkoo bokkaa Hagayyaa gabbatteeti,haga tokko ammo Gannatti saati malee roobe, haga tokkoo ammo adoo Gannaa fi Hagayyallee hin gahin jidduutti roobe.Bokkaan naannolee Itoophiyaa haga guddaan itti roobee lolaasee haraa-danbalaa guutee,gama tokkoon ammallee roobuutti jiru nama hedduu fure. Lafti bokkaa argatte akka Ejensiin Metrooloojii biyyoolessaa haga guddaan naannolee horsiisee bulaa guddaa toleef. Akka Dr.Dirribaa Qorichaa,Daarekterii Daarekteroota Metrooloojii fi Dursa Akeekkachiisa biyyooleessaa jedhutti Oromiyaa gama Kibba, naannoo Somaalee,Jiddu Galaa fi Kaaba Bahaa, Kibbaa fi Kibba Bahaalleetti guddoo robe. Bokkaan kun naannolee horsiisee bulaa ka akka Boorana,Gujii,Somaalee fi naannolee gara garaa midhaan gannaa galfachuutti jiran;Kaaba Bahaa, Kaaba Dhihaatii fi Jidduu Gala Bahaaka akka naannoo Tigraayi fi naannoo Amaaraa fa irraa midhaan balleessuu fa dandaha.Ummatilleen quba qaba. Bokkaan bona keessa roobe kun akka Dr.Dirribaatti jijjiirama qilleensaatii fi oowwa qilleensaa garba Indiitiifi garba Arabaa oowwisee biyya qilleensa jiidhaa bubbeen waliin fuudhee Afrikaa gama gaafaa fidutti bokkaa fida. “Waggoota dabaran hedduu keessattu waggoota lamaa sadeen dabranittiasittuu bokkaan kun yeroo bonaa keessa roobuutti jira.”Gama kaaniin ammo biyyootii hedduun saatelaayitii qilleensaan tohattu qabdii Itoophiyaan saatelaayiti qilleensaa qabdii jennaan Dr.Dirribaan Saatelaayitiin gatiin qaalii waan taateef addunyaan saatelaaytii Awurooppaata Jappaan, ta Chaayinaa, saatelaayiti Indii fi ta tana fakkaattu hedduu irraa odeeffannoo argatti. “Ta awurooppaa mudhii lafaa irraa km 38,000 fagaattee Keenyaa gama Kaabaa jirtiiakkaaataa duumnesii itti uumam footoo kaaftee daqiiqaa kudha shan,kudha shanitit odeeffannoo nuu ergiti.Itoophiyaa sirriitti gadi illaalti ija kanaafuu ragaan irraa argannu mirkanaahaa.Kana caalaatti ammo buufata metrooloojiikuma oli waan qamnuuf raga gaari ummataa dabarsina.” Saatelaayitiin Awurooppaa tun mudhii lafa irra waan jirtuuf biyya hedduutti faaydaa irraa argata. Itoophiyaan ammo digrii sadii ykn km333 Mudhii lafaa irraa waan fagaattuu saatelaayiti tana irraa odeeffannoo dansaa argatti jedhan. No media source currently available


Mootummaan Itiyoopiyaa uummata Oromoo Irratti Kallattiin Qiyyaafatee Dararaa Geggeessa

Gareen mirga dhalaf falmu ka sadarkaa Addunyaa AMNESTY INTERNATIONAL Itiyoophiyaan, saba biyyattii keessatti guddaa tahee lammiwwan Oromoo -mootummaa mormitan” sabaabaa jedhuun, itti xiyyeeffattee haala gar-laafina hin qabneen dararaa irratti geggeessaa jirti jedha gabaasaa haarawa facaaseen. “Oromoo ta’uu koo qofaaf” dararaa fi hiraarsi kun na irratti geggeeffama mata-duree jedhuun ka maxxansame gabaasaan Amnesty International haaraan kun Lammiwwan saba Oromoo kuma hedduutti lakkaawaman “ajaja seeraa ti ala hidhamuu, himannaa seeraa malee yeroo dheeraaf mana tursiisamuu, humnaan butamanii dhabamsiisamuu, dararaa deddeebi’ee geggeessamuu fi ajjeechaa humnoota mootummaaf saaxilamanii jiran jedha. Dhuga-ba’insa namoota dhibba lamaa olii walitti-qabuu isaa illee dubbata. Qorattuun Amnestii Inteernaashinaal Kleer Beeston akka jedhantti bara 2011 hanga bara 2014 giddutti Oromoota yoo xiqqaate kuma shan ta’antu hidhame. Mootummaan itiyoophiyaa garuu irra deddebi’ee dararaan kun rawwatamuu haala. Silaa dararaa dhaqqabe jedhame kana qorachuutu irra ture jedhu. Kanaaf jecha gareeleen mirga dhala namaaf falman Tokkummaan Mootummotaa komishinni Afrikaa kan waa’ee mirga dhala namaa dhimma kana gidduu seenanii qorannaa walaba akka gaggeessaniif gaafanne jedhu kleer Beestoon.  No media source currently available


Hawaasii Oromo Waashinigtonii fi Naanno Isii Ganna 25essoo Hujii Itti Jalqabe Ulfeeffate

Bara 1989 keessa yaada namii diqqaan yuniversitii Amerikaa beekamtuu, George Washington keessatti walti dhufee marii taahee, yaadi kaan baballatee nama hedduu gahee hujii jalqabee,deemuma deemee ganna 25 gahe. Hawaasii Oromoo Waashinigton DC,MD fi VA Onkololeessa 12,2014 keessummoota dhibba hedduu yaammatee ganna huji itti jalqabe ulfeeffate. Akka bulchootii waldaa kanaa jedhanitti gannii 25essoon kun rakkoo fi gammachuu keessa bahee asi gahe dubbatee,waan amma itti jiru agarsiisee,waan itti deemu ummataan wal mari’achuuf ganna kana ulfeeffate. Waldaan bara 1989 keessa namii Oromoo beekamaan tokko lubbu dhabee jennaan akka hawaasatti walti dhufnee waan keenna qabaachuu mallee jedhee huji jalqabe jedhan kun amma mana ufii DC keessaa DC keessaa karaa Georgia irraa qaba. Hawaasa Oromo 6212 3rd Street, N.W, Washington DC, 20011 irraa jira. Waldaan kun eegii hujii jalqabee human jabeeffateen duubatti mana bitatee, nama Oromoo Amerikaa dhufu komputera barsiisuu, odeeffannoo biyya dhufanii fi leenjii akka akkaa kennuu fi waan hedduu hojjate jedhan. Karoorii hawaasa Oromoo ka itti aanu miseensa hedduu dabalachuu dhiphuu fi bal’inna Oromoo addunyaatti himuu,akka afaan Oromoo DC-tti afaan hujii tahan mootummaa DC gaafachuu fi kkf jedhan. Maanguddootii hawaasa Oromoo ganna 25 duratti yayyaban jedhanii galateeffaman; obboo Teshoomee Tarreessaa ,Obboo Mitikkuu Firrisaa,obbo Ismaahel Kormee,Major.,Abbebee G/Maariyam,obboo Tarreessaa Jaalataa, Obboo Tarrafaa Qadiidaa,obboo Mohaammad Abdoo fi nama hedduu. No media source currently available No media source currently available


Oromoonni kutaalee Ameerikaa gara garaatii dhufan waajjira Tokkummaa Mootummootaa, New York duratti hiriiran

Lammiiwwan Oromoo kutaalee United States adda addaa irra har'a kan New Yorkitti argamu waajjira Tokkummaa Mootummootaa fuulletti hiriira nagaa geggeessan. No media source currently available Hiriitonni kun dhiittaa mirga namaa biyyattii keessa jira jedhanii fi baatii Ebla darbee hidhamuu barattoota Universitiiwwan Oromiyaa keessaa irratti raawwatame balaaleffachuuf jecha.l Hiriirtonni kun akka jedhanitti barattoonni hedduun hidhamanii kaan imoo hanga hidhaa waggoota shaniin adamaniiru. Kaan isaanii immoo amma iyyuu murtiitti utuu hin dhiyaatin hidhamanii jiru jedhu. Master palaanii kutaalee addaa Oromiyaa Finfinnee jala galchuu ka jedhu mormuu dhaan ture barattonni sun kan hiriiran. Hawaasi addunyaas miidhaa gara jabinaa mootummaan Itiyoopiyaa ajjeechaa lammiiwwan Oromoo irratti keessumaa barattoota irratti raawwatu akka dhaabu gaafanna jedhanii jiran.


"Oromoo Ta’u Baadhuus Waa’een Oromoo Waa’ee Kooti"

Gazexxessaa fi barreessaa kan ta’e Obbo Tasfaayee Gebre Aab dhiyeenya kana kitaaba haaraa barreessuun magaalaa Waashingtan Dii Sii keessatti eebbisisanii jiru. Seenaa Oromoo barreessuun kan beekamuu Obbo Tasfaayeen oromoo ta’u baadhuus isaan giddutti dhaladhee waaniin guddadheef Seenaa isaanis kan kooti.Nan beeka kanaafis nan barreessas jedhu. Haga ammaatti kitaaboota torba qophaa isaa isa saddettaffaa garu namoota waliin gamtaan barreessuu isaa kan ibse Obbo Tasfaayeen waa’een Oromoo dhaloota amma jiruun barreeffamee kan hin dhumne ta’us gama koon barreessuu ittiin fufa jedha. Kitaaba barreessuun mirga, bitanii dubbisuunis mirga garuu maaliif barreesite jechuun mormuun qaroomaa fi ammayyummaa baraa irraa fagaachuu agarsiisa jedha. Badii yeroo dheeraa dura ta’e barreessanii dhaloota har’a dubbisisuun uummata walitti buusuu dha kanneen jedhan yoo jiraatan iyyuu jedha Obbo Tasfaayeen gochi rawwatame gaariis ta’e hamaa seenaa waan ta’eef barreeffamuu qaba jedha. Seenaa hog-barruu Itiyoophiyaa keessatti iddoon Oromoof kenname sadarkaa ijoo irra kan hin turre ta’uu ibsee an garuu faallaa sanaa waanin godheef kanneen isaan mufachiise ni jiru jedha. Dhiyeenya kana maanguddoota Oromoo Washington DC fi naannoo ishee jiraniin sirna moggaasaa geggeeffameen maqaa Gadaa Gebre Ab jedhamu kennameefii jira. No media source currently available


Aadaa fi Seenaa abboonni nutti dabarsan kunuunsuun itti gaafatama keenya!

Barreeffama kanaa kitaabota kanneen biraattii adda kan godhu kan inni barreeffame nama tokkoon utuu hin taane barattoota koree gumii kanaa keessa jiraniin ta’uu isaa ti. Kitaabonni kun mata dureelee adda addaa kan of keessaa qaban si’a ta’u seenaa fi aadaa abboonni keenya wareegama baasuun ol nuu kaa’anii darban dhaloonni itti aanu attamiin dagaagsuun dirqama isaa ba’aa jira qabiyyee jedhu kan of keessatti kan qabu ta’uu Itti gaafatamaan gumii kanaa barataa Mo’ataa Yaadatee ibsee jira. Yaada kitaaba gareen barreeffamee kanaa attamiin walitti fiduun danda’ame? Kitaaba kana barreessuuf maal bu’uurfattan isa jedhuuf gaaffilee ka biroo illee itti gaafatamaan gumii kanaa barata Mo’atan ibssra. No media source currently available


Waldaan Ogeessota Seeraa Oromoo Ka Sadarkaa addunyaa hundeeffame!

Ogeessonni seeraa lammiiwwan Oromoo naannoo addunyaa jiran walitti dhufuu dhaan dhaaba tokko uummatanii jiran. Maqan dhaaba isaanii waldaa Abukaatolee Oromo kan sadarkaa addunyaa jedhama. Kaayyoon waldaan kun itti hundeeffamee fi godaantotaa fi koolu galtoota biyyootii adda addaa keessa jiran kanneen mirgi isaanii maal akka ta’e hin hubanne gargaaruu kanneen gorsa gama seeraa barbaadanis degeersa gama kanaan jiru kennuun gargaaruuf jecha. Dhaabiin kun yeroo jalqabaaf kan hundaa’ee Hagayya 1 bara 20014 wal ga'ii geggeeffateen hundeeffama isaa labse. Eeyama seeraa argachuun sirnaan beekkannaa yeroo argatutti dhaabi kun waajjira isaa haadhoo Asuma Washington DC godachuu dhaan hojii isaa kan jalqabu ta’uu dur taa’aan waldaa kanaa obbo Baayisaa Waaqwayyaa nuuf ibsanii jiran. No media source currently available


Kora Waldaa Qorannoo Oromoo

Waldaan Qorannoo Oromoo kora isaa isa 28ffaa Hagayya 2 fi 3 bara 2014 galma yunivarsitii Hawaard kan Waashingtan Dii sii keessatti gaggeesse jira. Kora kana irratti hayyoota Oromoo fi kanneen Oromoo hin ta'in mata duree adda addaa irratti ibsa kennanii jiru. Gadaa Gujii fi Boranaa kan ilaaleen abbootiin Gadaa fi hayyonni ibsa kan kennan yoo ta'u hooggana Gadaa fi rakkoo bulchiinsaa kan jaarrraa 21ffaa maal akka ta'e irratti mari'atamee jira. Namoota dhunfaa dhaabbatootaa fi kanneen biroo qooda olaanaa gumaachaniif badhaasi kennamee jira. No media source currently available No media source currently available


Maaster Plaanii kan magaalee addaa Oromiyaa Finfinnee jala galcha - jedhame mormuuf kanneen hiriira nagaa ba’an barattoota Oromoo irratti tarkaanfii humnoota mootummaan fudhatame - jedhan ajjeechaa, reebichaa fi hidhaa mormuudhaan as Washington DC kanneen jiraatan miseenonni hawaasa Oromoo Roobii dabre irraa eegalanii nyaataa fi dhugaatii lagachuun mormii dhageessisaa jiran. Mootummaan Itiyoophiyaa lammiiwwan isaa irratti miidhaan geessisu hammaatee itti fufee jira- kanneen jedhan – miseensonni hawaasa Oromoo kun masaraa Waayit Haawus fuulleetti nyaataa fi dhugaatii lagachuun mormii geggeessanitti kanneen hirmaatan namoonni gara soddomaa ta’an, kaayyoon isaanii miidhaa uummata isaanii mudataa jiru mootummaa Ameerikaa fi addunyaatti beeksisuu ta’uu dubbatan. Naannoon Masaraa Waayit Haawus bakka tuuristoonni itti heddummaatan waan ta’eef, ergaa keenya lammiwwan Ameeikaa qofa otuu hin taane tuuristoota biyyoota Addunyaa adda addaa irraa dhufanii fi falmitoota mirga dhala-namaa dhaqqabsiifannee jirra – kanneen jedhan – mormitoonni kun, “hedduun isaanii suuraa keenya kaafatanii, barreeffama nu irraa fuudhanii, akka mootummoota biyya biyya isaanitti beeksisanii fi nu waliin dhaabatan waadaa nuuf seenanii jiran”. Qindeessitoota mormii kanaa keessaa, akkasumas, hirmaattota keessaa haga tokko dubbisnee jirra. No media source currently available


Dimookiraasii Itiyoophiyaa: Tarkaanfii Tokko gara Fuul-duraatti Lama gara Boodaatti

Dura taa’aan Kongresa Federaalawaa Oromoo fi dura-taa’aan Gamtaa Medrek kan yeroo ammaa Dr. Mararaa Guddinaa eega baatilee as dhiyootii as naannawaa Washington DCka jiru dhaaba NATIONAL ENDOWMENT FOR DEMOCRACY jedhamuun, waa’ee deemsa Dimookiraasii geggeessaa jiru. Dhiyeenya kana jechuun Adoolessa 10 ba’ii qorannaa isaanii kana uummata as naannawa Waashington DC jiratuuf dhiheessanii jiran. Deemsi Itiyoophiyaan gara dimookiraasummaatti cehuuf gootu, akka tarkaanfii tokko gara fuul-duraatti deemanii tarkaanfii lamaan gara boodaatti deebi’uu ti, jedhu – Dr. Mararaan. No media source currently available


Waldaan Maccaa fi Tuulamaa Hundeeffama Isaa Waggaa 50ffaa Ayyaaneffacchuuf jedha

Waldaan Wal-gargaarsa Oromoo angafichi, Waldaan Muccaa Tuulamaa kan itti hundeeffame - waggaan shantamaffaan, Hagayya 1, bara 2014 as Yunaayitid Isteets, Waashington DC keessatti ayyaaneffamuuf qophii guddaa tu geggeeffamaa jira. Kan akka “affiliate” yokaan deggeraa jaarmayicha hundee biyya jiruutti as Waashington DC keessatti hundeessame dhaaba “Maccaa-Tuulamaa USA, INC” jedhamu tu ayyaana yaadannoo waggaa shantamaffaa dhaabichaa qindeessaa jira. Waldaan Maccaa fi Tuulamaa Itiyoophiyaa keessatti socho’uu kan isa dandeessisu ehamni isaa waan haaressamuuf dhabeef, dhaabni biyya alaa jiru kun ammaaf hojiiwwan dhaabichi hojjechuu male hojjetaa jira. Gara fuul-duraatti, ennaa dhaabichi biyya keessatti eyyama argatee hojjetu immoo, deggeraa isaa ta’uudhaan gargaarsa kennaaf, jedhu miseensi Boordii Macaa-Tuulamaa USA, INC. Obbo Abarraa Tafarraa.\ No media source currently available


‘Maqaa Shororkeessummaan Doorsisamuun Qabsoo Karaa Nagaa irraa Nu Hin Deebisu’

Mootummaan Ihaadeg rakkoo dimookiraasii biyyattii keessaa karaa nagaa furuun karaa itti danda’amu marii biyyoolessaaf balbala banuu irra mormitootatti maqaa shororkeessummaa moggaasee hidhuu, doorsisuu fi gidirsuun qabsoo karaa nagaa boodatti deebisuu hin danda’u, jechuudhaan gamtaan paartiilee mormitootaa Medrek ibsa baasee jira. Barreessaan ol’aanaan paartichaa, Obbo Gabruu Gabre-mariyaam akka jedhanitti, hoogganoonni, miseensonnii fi deggertoonni gamtaa isaanii, keessumaa Oromiyaa fi Tigiraay keessatti hedduun hidhamanii jiran. Oromiyaa keessatti karoora magaalaa Finfinnee dantaa Oromiyaa dhabsiisa, jedhan mormuudhaan barattoota hiriira nagaa bahan irratti tarkaanfii ajjeechaa fi hidhaa fudhatamee ala gaazzexeessota mootummaa dhugaa jiru gabaasuu yaalan irratti tarkaanfiin fudhatamuu isaa illee dubbatu, Obbo Gabruun. Gaaffii fi deebii guutuu dhaggeeffadhaa. Marsariitiin keenya kan irraa nu dhaggeeffachuu dandeessan. No media source currently available


Filannoof Qophii Mootumman Gochaa Jiru Ajjeechaa, Hidhaa fi Doorsisa” Jedhu Mormitoonni

Muummichi-ministaraa Obbo Haile-mariam Dessaalegni filannoo biyyoolessaa Itiyoophiyaa dhufaa jiru ka duraa irra haala wayyaaween walabaa fi Dimookiraatawaa gochuuf qophiin ga’aan godhamee jira - jechuudhaan, Wixata dabre kana, paarlaamaa biyyattiitti dubbatanii jiran. Mee sanaan haa jalqabnu. Filannoo bara kuma lamaa fi toorba geggeessinu irratti filannoon isaa dimookiraatawaa, nagoomaa, walabaa fi kan haqaa akka tahu gochuuf mootummaan maal akka karoorfate gaaffii dhihaateef Ammaan duras akkuma beekamu, Dimookiraasiin, kanneen dimookiraasiin ittiin beekamu keessaa tokko ka tahe filannoon walaba, kan haqaa akkasumas immoo, nagaa fi dimookiraatawaa akka tahu gochuuf Mootummaan akkuma kanaan duraa akka barbaachisummaa isaatti hojii jabaa akka hojjetu ammaan dura Mana-maree kabajamaa kanaaf ibseen ture jedhan Muummichi-ministaraa Obbo Haile-mariam. Itiyoophiyaa keessatti filannoolee ammaan dura marsaa lama geggeessamanii booda, dhuguma fooyyaa’insi argamee jiraa? jedhuuf, filannoon fuul-dura keenyaa deebii kennuu qaba jedhu xiinxaltoonni. Filannooleen lameen ammaan dura geggeessaman irratti paartiin mootummaa EHADEG dhibba irraa harka 99 fi qabxii ja’aan injifatee xumuruun isaa ni yaadatama. Filannoo dhufaa jiru kun akkuma Muummichi-ministaraa Hailemariam jedhan, “walabaa fi dimookiraatawaa gochuuf” qophii maal maal tu godhame? Mormitoonni hoo waa’ee qophii kanaa maal beeku? Qooda akkamii keessaa qabu? gaaffiilee kanaa fi ka biroodhaaf, FINFINNEE ka jiru -waajira Kongiresa Federaalawa Ormootti bilbilee Barreessaa Paartichaa Obbo Beqqelee Nagaa dubbisnee jirra. “Qophiin Mootummaa Nuti qabatamaan argaa jirru miseensota paartiilee mormituu karaa nagaa qabsoo geggeessan fi barattoota karaa nagaa hiriira bahan haleeluu, ajjeesuu, hidhuu fi doorsisuu dha. Keessumaa Oromiyaa keessatti caasaan bulchiisaa, abbootiin-murtii hojii seera-qabeessa hojjechuuf mirga hin qaban. Guutmmaan Oromiyaa humna waraanaan bulfamaa jirti, jechuun ni danda’ama” jedhan. No media source currently available


Guyyaan Yaadannoo Dararamtootaa Addunyaa Irratti Yaadatame

Torture Abolition and Survivors’ Support Coalition yokaan TASSC ka jedhamu, dhaabbatni dararaa Addunyaa kana irraa dhabamsiisu fi namoota dararaa jalaa bahan gargaaruutti bobba’ee jiru baatii dabre kana, Waxabajjii 24-29tti as Waashington keessatti, walga’ii fi hiriira waamuun guyyaa yaadannoo dararamtootaa ka waggaa ayyaaneffatee jira. Waga’ii waamuu fi hiriira geggeessuu dhaa ala hoogganoota mootummaa Yunaayitid Isteetsii fi ka dhaabota addaa waliin haala itti dararaan biyyoota Addunyaa keessaa dhaabbatu irratti mari’ataa ture, jaarmayaan kun. AKka Jaarmayaan mirga dhala-namaa Amnestii Internaashinaal gabaasetti bara dabre kana biyyoota Addunyaa 141 keessatti dararaan dhala-namaa irratti geggeessame. Kanneen guyyaa yaadannoo dararamtootaa Addunyaa as Waashingtoon keessatti geggeessamee irratti hirmaatan keessaa tokko kan Itiyoophiyaa keessatti dararaan irratti geggeessamuu irraa qaamni isaanii laamsha’ee barcuma konkolaatu (Wheelchair)n sosso’an, Obbo Huseen Ahmedi. Gaaffii fi deebii Obbo Huseen Ahmed waliin geggeessame dhaggeeffadhaa. No media source currently available


GAREELEEN ABO TOKKOOMAN!

Adda Bilisummaa Oromoo keessatti kanneen jalqaba bara 2000tti– jechuun bara 20001 adda ba’anii turan “ABO-n Shanee Gumii” jedhamuun waamamuu fi kan “ABO Qaama Cehumaa” jedhamuun waamamu, adda addummaa gidduu isaanii jiru furachuun deebi’anii dhaaba tokko ta’uu isaanii, torban dabre, BERLIN, GERMANY keessatti walga’uun ibsa baasaniin beeksisanii jiran. Addi Bilisummaa Oromoo eega mootummaa Cehumaa Itiyoophiyaa keessaa ba’ee booda, yeroo jalqabaatiif, bara 2001, gurmuulee kana lameenitti adda ba’uu dhaa booda ka murnawwan ka biroon illee uumaman. Bara 2008 immoo, Adda Bilisummaa Shanii Gumii jedhame irraa immoo, kan “Adda Bilisummaa Oromoo Jijjiiramaa” jedhamuu fi Jeneraal Kamaal Galchuun hoogganamu adda of baase. Waggaa afurii booda, bara 2012 -- murni “ABO jijjiiramaa” jedhamu deebi’ee murnoota ka biraatti qoqqoodamee murni tokko, kan Jeneraal Kamaaliin hoogganamu “ABO”n ana jedhee labsate. Kaan Gurmuuu qabsaa’otaa ofiin fi ABO Koree Yeroo jedhame. Bara kana jalqaba irra immoo kan hoogganoota ABO durii fi dura ABO jijjiiramaa keessa turan Adda Dimookiraatawa Oromoo yokaan ODF jedhamu hundeeffatanii beeksisan. No media source currently available  No media source currently available


Oromiyaa keessatti dararaa fi hidhaan itti fufee jira jedhu gareeleen mormituu

No media source currently available


Dararamuu Baqatoota Afrikaa Kan Yaman Keessaa Mootummaan Beeka

No media source currently available No media source currently available


Barattoota Reebuu fi Hidhuun Itti Fufe, Jedhu Jiraattonni Amboo fi Naqamtee

No media source currently available


Master Plaaniin Finfinnee magaalota addaa Oromiyaa ka Miidhu miti jedhu Angwoonni

No media source currently available


Rirriittaa! Kitaaba Afaan Oromoo Haaraa

No media source currently available


Oromoo miidhuun Itiyoopiyaa Miidhuu dha!

FINFINNEE — Paatiin Medrek sanbata darbe jechuunis Caamsaa 24 bara 2014 hiriira mormii geggeessan kutaa magaalaa Finfinnee Yekkaa dirree ganda 08 jedhamu yeroo ga’an haasaa xumuraa kan dhageessisan obbo Bulchaa Dammaqsaa turan. San boodas barreessaan paartii Medrek obbo Gebruu G/Maariyaam hirmaattota hiriira sanaaf haasaa dhageesisaniin torbanneen dhiyoo dura naannolee Oromiyaa keessatti jeequmsi uumame waan haaraa hin turre jedhan. Obbo Gebruun akka jedhanitti maqaa misooma wal qabsiisuu godinaalee naannoo Oromiyaatiin karoora uummati dhimma irratti hin mari’annee fi irratti walii hin galle hojii irra oolchuuf ka’uun faallaa heera biyyaa ti. Uummatii fi ijoolleen Uniersitiiwwan keessaa gaaffii isaan dhiyeessan gaaffii heeraa ti, kana immoo angawoonni IHADEG hedduun isaanii hin haalle jedhan. Miseensa paartii Medrek kan ta’e Kongresii federaalawaa Oromoo fi paartileen kanneen biroon karoora misoomaa sana ilaalchisuun gaaffii dhiyeessanii turan IHADEG maal na dhibdeen bira taruu isaa yaadachiisuu dhaan badii amma dhaqqabeef itti gaafatamaa taasisaniiruun. Maal na dhibdeen isaa kun lubbuun namaa akka baduu fi qabeenyaan akka manca’u taasiseera. Miseensonni IHADEG kanneen gaaffiin kun dhiyaateef akkuma baratame yeroo dhaan deebii kennuu dhabuu isaaniin kan ka’e naannolee Oromiyaa adda addaa keessatti haala suukaneessaa ta’een lubbuun namaa darbee qabeenyaan manca’eera. Kanaaf IHADEG balaa dhaqqabe kanaaf itti gaafatama fudhatee maatiiwwan namoonni duraa du’aniif gumaa baasuu qaba jedhan obbo Gebruun. Ayyaan laallttootaan utuu hin taane namoonni kabajamuu mirga dhala namaa irratti ejjennoo hin daddaaqamne kan of keessaa qabu komiishnni dhuunfaa hundaa’ee dhimma isaa akka qoratuu fi dhimma isaas IHADEG uummata keenyaaf mul’inatti akka beeksisu barbaanna jedhan.


Du'a Gurraacha ! Kitaaba Haaraa

No media source currently available


Sab-Qunnamtiin Biyyota Alaa Hiriira Barattoota Oromoo Irratti MaaL Jedhe?

No media source currently available


Mormiin Barattootaa Ammas Yunivarsitii Wallaggaa Keessatti Ka’e

WASHINGTON, DC — Kamisa, Caamsaa 14, bara 2014 barattoonni Yunivarsitii Wallaggaa akka hiriyyonni isaanii yunivarsitichaa fi yunivarsitiilee ka biroo Oromiyaa keessaa irraa qabamanii hidhaman gad-lakkisaman gaafachuuf ennaa ganama walitti qabamanitti, poolisoonni Oromiyaa fi ka federaalaa itti bobba’anii miidhaa haga lubbuu dhabamsiisuu akka irraan gahan dubbatu. “Yeroo jalqaba hiriirichaaf mooraa keessatti walitti-qabamnetti poolisoonni Oromiyaa fuul-dura keenya dhaabbatanii, callisanii nu ilaalaa turan. Humnoonni Federaalaa karaa duubaa dhufanii ennaa qawwee ol qabanii dhukaasanii, gaazii imimmaan yaasisu nutti gad-lakkisan baay’een keenya ni kukkufne” ka jedhu – barataan Yunivarsitichaa tokko, booda humnaan itti bobba’anii akka isaan tumuutti ka’an, doormiitti illee seenanii akka isaan caccabsan dubbata. Kan yeroo barattoonni hedduun madaa’an konkolaataadhaan gara Hospitaala Naqamtee fidan achin ture, ka jedhu – jiraataan magaalattii tokko immoo “otuman ilaaluu barattoonni dhiigni irraa gad-lola’u hospitaalicha guutan” – jedha. Hojjetaan Hospitaala Naqamtee akka maqaan isaan himamu hin fedhiin tokko immoo, barattoota gara Hospitaalichaa geessaman keessaa lama ganama sa’aa sadiitti du’uu dubbatee, “lama ka biroonis sadarkaa lubbuu hin oolle irraa jiran” jedhe. Hojjetoonni Hospitaalichaa sadii sababaa barattoota sanaaf how’a agarsiisaniif reebafmuu isaanii dubbatee jira – Hojjetaan Hospitaalichaa.


Hiriirri guddaan tokko har’a Lammiiwwan Oromootiin as Washington DC fi naannoo addunyaa keessatti geggeessamee jira.

No media source currently available


Lammiiwwan Itiyoopoyaa Washington DC keessatti hiriira geggeessan

WASHINGTON, DC — Lammiiwwan Itiyoopiyaa Seeraan ala laftii jalaa fudhatamuu mormuun ijoollee oromoo hiriiran Rasaasaan fixuun akkasumas bakki dahannaa isaanii irratti diigamee ijoollee isaanii lafa bulchan dhabanii iyyataa kan jiran jiraattoota magaalaa Goondar irratti tarkaanfii ajjechaa dudhatame mormuun ba’an. Kana malees/Gazexxesootaa fi kanneen marsariitii irratti barreessa kan zoon 9 jedhaman yaada isaanii walaba ta’anii ibsuu yaalanii hidhamuun/ akkasumas miseensoota samaayaawii paartii irratti/ reebichaa fi hidhaa gaggeeffame mormina jedhan. Mootummaan gosa irratti hundaa’ee kan Itiyoophiyaa gocha raawwataa jiruun/ biyyatti balaa irra buuse jedhu.Hirmaatoota Hiriira kanaa keessaa tokko akkas jedhu. Mootummaan Itiyoophiyaa kanneen bakka adda addaatti yakka rawwatan seera duratti akka dhiyeessuuf gaafatanii jiru. Iyyata Hiriirtoota kanaa ba’anii kan fuudhat verneel Trim/ ministrii dantaa alaa Amerikaa keessatti itti gaafatamtuu Deeskii Itiyoophiyaa turan. Nutis Itiyoophiyaa dhaa reefuu gallee. Haala uumamee fi lubbuu namaa badeef gaddineerra jedhanii/ isiin giddutti marii fi obsii akka jiraatu jajjabeesina jedhan. Dhuma irrattis gaaffii dhiyeeffatan kutaa dhimmi ilaaluutti nan dhiyeessa jedhanii jiran.


Angawoonni Oromiyaa Barttoota haasofsiisuu jalqaban

No media source currently available


Mirgi Heerri Nuuf eeyamu Nuuf Haa Eegamu Jedhu Barattoonni Oromoo

No media source currently available


Hiriirri Mormii Barattoota Oromoo fi Uummataa Itti fufe

No media source currently available


Hiriira Mormii Amboo Keessaa Irratti Namoonni Ajjeesaman, Gamooleen Gubatan, Jedhu - Jiraattonni

No media source currently available


Obbo olbaanaa Leellisaa fi Obbo Baqqalaa Garbaa wal’aansa fayyaa dhorkaman jedha Amnestii Internaashinaal

No media source currently available


Mirgi Abbaa Biyyummaa Oromoo Heeraan Kennameef Haa Kabajamu jedhu Barttoonni Universitii


Magaalaalee Oromiyaa Finfinneettii Kutuun Seeraan Ala

No media source currently available


‘Itoophiyaan Gargaarsaa Argachuuf Jettee Seeraa Ittiin Bultu Hin Gurgurree Hin Gurgurtullee’

WASHINGTON,DC — Muummeen ministera Itoophiyaa,Obbo Hayilee Mariyam Dessaalenyi yoo hujii mootummaan isaanii ji’a sagal keessa hojjate gabaasetti waan hedduu maqaa dhahe. Tana keessaa tokkoo dinageen Itoophiyaa bara 2014 keessa harka 11.3 guddattiin eeganillee gabayaan alaa haga jedhanitti hin taane.Gama kaaniin ammooo mootummaan isaanii akka Masriin marii araaraa ta hujii Hidha-Abbaayaa irratti jalqabanitti deebitu feeti. Tana maleellee mootummaan isaanii dubbii daariin Itoophiyaan Suudan waliin qabdu irratti seera haaraa biyya sun waliin qabu akka hin dubbate. Gaafiin dhibiin muummee ministeraa gaafatan ammoo biyyootii Dhiyaa mootummaa dhiiraa fi dhiiraa ykn dhalaa wal fuusisuu didee fkn akka Ugaandaa faa gargaarsa hin kennituu tanana maan jetta jennaan;Itoophiyaan gargaarsa argahuuf jettee seeraa fi himaamamta jijjiirte hin qabduu,hin qabaattullee jedhe. Taatullee biyyootii gargaarsa kennanilleen horii isaanii yoo wannii isaan itti kennaniif isaan hin gammachiisin kennuu diduun mirga isaaniiti.Warrii waan warri gargaasa kennuu hin itti hin gammanne tolchuu ammoo adabamuu fa dandahaa jedha. Itoophiyaatti dhiiraa fi dhiiraa fi dhalaan wal fuudhu dhiifama malee adabama,tana irratti seerii bahee mariif paarlaamaatti dhiyaachuuf qophaahelleen hin dhiyaanne.


Magaalaaleen Oromiyaa Bulchiinsa Addaa jala jiran Finfinnee jala seenuuf deemu

No media source currently available


Nagaa biyyaa eegsisuuf Mirgi baqattootaa dhiitamuu hin qabu

No media source currently available


Siidaan Yaadannoo Annoolee Eebbifame

No media source currently available


Mootummaan Itiyoopiyaa Haasaa Lammiiwwan Isaa To'achuu Qabe

FINFINNEE — Mootummaan Ethiopiaa software teknolojii ol aanaa china, Xaaliyaanii fi Germany irraa argatetti fayyadamuu dhaan lammiiwwan Ethiopiaa biyya alaa jirani hojii isaanii to’achuuf itti fayyadama. Felix Horne jarmayaa mirga namaa kan sadarkaa addunyaatti qorata dhimmootii gaanfa Afriikaa ti. Mootummaan Ethiopiaa galmee bilbila namootaa fi e-mail lammiiwwan isaa biyya keessaa fi ala jiranii argachuuf daandii dhorkaa hin qabna qaba jedhan. Itiyoopiyaa keessatti caasaan telecom kan china keessatti hojjetame galmee bilbila namootaa argachuu fi yoonmii fi eessaa akka bilbilame argachuuf gargaareera jedhaniiru. Biyyoottii alatti immoo lammiiwwan murtaa’oo kanneen biyya alaa jiraatan teknolojii gama dhiyaatti fayyadamuu dhaan hojii isaanii to’ata. Teknlojiiwwan kun immoo kampanilee Taliyaanii Hacking Team” jedhamuu fi kan Germany Gamma” jedhamu biraa argame. Telekominikeeshiniin Itiyoopiaa Mootummaa dhaan to’atama. Sim caardiin telefoonaas erga odeeffanoon dhama dhuunfaa galmeeffamee booda argachuun danda’a, kun immoo mootummaan bilbila biyya keessaa fi alaa-tti bilbilamu akka salphaatti adda baafachuuf isa gargaaraa jedha Humaan raayit waatch. Baatii darbe lammiin Ameerikaa hidda dhalata Itiyoopiyaa tokko odeeffannoo komuputera kootti seenan kanas baatilee afurii oliif gochaa turan jechuu dhaan mootummaa Ethiopia himate. Horne akka jedhanitti gareeleen gosoota biyyattii hagi tokko biyyootii alaatti yeroo bilbilan balaa keessa akka jiratu itti dhaga’ame. Gorsaan muummicha ministeeraa Itiyoopiyaa obbo Getachew Redda himannaa Humaan raayits wa kana haalanii jiran. Gareen sun naannoo sana keessatti waa taanaan amala Ethiopia himachuu qabu. Kun immoo misooma biyyattii keessaaf ilaalcha gaarii hin taane kenna jedhan. Mootumaan marii dhoksaatti marii mormiitootaa dhaggeeffachuuf qabeenyaa hin balleessu, himannaan sunis kan gatii qabu miti jedhan.


Prezidaantiin Oromiyaa Du’aan Boqotan

WASHINGTON,DC — Prezidaantii Bulchiisa Naannoo Oromiyaa fi Dura-taa’aa Paartii Mootummaa naannoo sanaa - Dhaabbata Dimookitaatawa Oromoo ka turan - Obbo Alamaayyoo Atoomsaa du’aan boqochuu isaanii, Mootummichi naannoo Oromiyaa beeksisee jira. ISKINDIR FIREW - FINFINNEE irraa akka gabaasetti Obbo Alamaayyoon, dhukkuba isaan mudateen, umurii isaanii waggaa afurtamii-shaniitti Addunyaa kana irraa du’aan boqotan. Duti Obbo Alemaayyoo wanna eegame - jechuun rakkisaa dha. Sabbaan isaa, itti-gaafatama guguddoo kana lameen baatanii haga dhiheenya kanaatti hojjetaa turan. Akka Lakkobsa Itiyoophiyaatti, Hagayya bara kuma lamaa fi lama irraa jalqabee -- dura-taa’aa DHDUO yokaan OPDO, Fulbaana bara 2003 irraa jalqabanii Prezidaantii Oromiyaa ta’uudhaan tajaajilan - Obbo Alamaayyoon. Itti-gaafama kana lameen qabatanii hojii itti fufuun isaanii -- rakkoo fayyaa qaban danda’auudhaan akka tahe dubbatu - maddeen Paarticha Mootummaa. Ibsi Mootummaa Oromiyaa irraa bahes, kanuma mirkaneessa. Waggoota lamaan dabran keessa -- dabree dabree akka rakkoon fayyaa isaan mudataa ture dubbate. Taayitaa isaanii gad-lakkisuuf, ka Paartii isaanii -- Dhaabbata Dimookiraatawa Uummata Oromootti iyyannaa dhiheessatan garuu dhihoo dha. Torban lama dura. Itti-gafatama Paartii fi ka Mootummaa gad-lakkisuun isaanii beeksisamee, otuu waan hin turiin immoo duuti isaanii dhaga’ame. “Obbo Alamaayyoo Atoomsaa - Itti-gaafatama guddaa Mootummaa fi uummatni itti kenne - amanamummaa fi fedhii uummata tajaajiluu guutuudhaan hojiin mul’isaa turan” - jedha - ibsi Har’a bahe kun. Dhaabbatni Dimookiraasawa Uummata Oromoo - OPDO-n, walga’ii dhiheenya geggeesseen -- Obbo MUKTAAR KADIR, dura-taa’aa, Aadde Aster Maammoo immoo itti-aantuu gochuun filatee jira. Taayitaa Itti-aanaa Muummicha-ministaraatiin Qindeessaa Damee Bulchiisa gaarii fi Ministara Koolejii ka ta’an - Obbo Muktaar Kadir, Mootummaa Federaalaa keessatti itti-gaafatama guddaa dha kan isaan qabatanii jiran. Kanaaf -- Eenyu akka Prezidaantii Oromiyaa ta’uuf jiru haga ammaatti hin beekamne. Obbo Alamaayyoo Atoomsaa, godinaa Wallagga Bahaa - aanaa Billoo-Bosheetti Abbaa isaanii - Obbo Atoomsaa Maajoo fi haadha isaanii - Aadde Ayyelech Birruu irraa, akka lakkoobsa Itiyoophiyaatti bara dhibba kudha-sagalii fi Jaatamii tokko dhalatan. Du’a Prezidaantii Oromiyaa - Obbo Alamaayyoo Atoomsaa ilaalchisuun, nama dur itti-dhiheenyaan isaan beeku tokko LONDON irraa dubbiseen. Akka lakkobsa Awurooppaatti bara 2001 irraa haga 2006-tti Prezidaantii Mana-murtii Walii-galaa Oromiyaa ka turanii fi booda gad-lakkisanii biyyaa ba’an - Obbo Tashaalee Abarraa ti. Du’a Obbo Alamaayyootti, maal akka itti dhaga’ame nuuf ibsuun jalqabu.


Siidaan Harmaa-Harka Muraa Aanolee Dhiyoottuu Eebbifama

WASHINGTON,DC — Aanolee godina Arsii naannoon Ixxoosaa lafa jabana minilikitti Oromoo fi nama hedduu naannoo sun qubata wal-gahiif yaamanii harmaa-harka irraa itti jiran. Mootummaan naannoo Oromoo, akka Itti Gaafatamaan Biiroo Aaadaafi Tuurizimii Oromiyaa,Mohaammad Jiloo jedhutti ummata jabana hamaa sun keessa haala hamaan suniin fixan qaabachuuf siidaan dhaabuufiitti jira. “Laftii tun ta mootummaan minilik ka ummata Oromooti fi ummata Itoophiyaa dhibiillee humnaan bulchee aadaa fi afaan isaa humna qawweetiin irraa balleessuuf irratti duule. Haawwan harma irra ciranii,dhiiraa kolaasanii harka irraa ciran.Tun hujii Nafxanyaati.Ummata Gadaan buluu dhowwee qawween bulchuuf itti dhufe.Aanoleetti walgahii yaamee sanyii isaanii balleesse.” Barii sun akka obbo Mohaammaditti, 1,900 keessaa minilik lafa ballifachuuf gochaa akkasii ummata irratti hojjate. Paartiin mormituu siyaasaa Itoophiyaa ta akka MEHAD fi EDEPA faan hujiin akkanaa tun,siidaa dhaabuu tun dhaloota dhufullee haaloo fuusfitii ummati Oromo ammoo akka siidaan akkanaa ijaaramullee hin fedhu jedhan. Obbo Mohaammad ammoo warra fedhii ummataa hin beennetti tun fedhii ummataatii miti jedhaa. jedha. “Warraa fi paartii fedhiin ummataa maan akka taate hin beennetti tun fedhi ummataatii miti jedha.Fedhii isaa irraa kaanee hojjanneef egerilleen akkasuma.Biyya jiguu geette walti qabuutti jirra.Mootummaan durii mootummaa aadaa tokko,afaan tokko, seenaa tokko jedhee walti qabee caccarassee nama bulchuu fedhu.Warra mootummaa akkasii kuffisuuf kufee siidaa dhaabana.” Mootummaan naannoo Oromiyaa Aanolee, Finfinnee,Adaamaa fi Calanqoolletti siidaa gootota jaaruutti jiraa,ka aanolee kana muuziyeemiillee itti dabalee qarshii miliyoona 20 itti baasee jedha gabaasii mootummaa naannoo Oromiyaa.Maqalee,BaahirDaarii faalleen siidaan akkanaa jaarumatti jrian. Siidaa Aanoleetti dhaabuutti jiran kun Botootessa kana keessa eebbifama.


Prezidaantiin Itiyoophiyaa Duraanii Lammata Paartii Polotikaatti Hin Seenu, jedhu

No media source currently available


Seenaa Afaanii fi aadaa ofii guddisuun of kennuu gaafata

No media source currently available


Barreessuu caalaa Maxxansisuu fi Raabsuutu Rakkoo Dha

No media source currently available


Walitti Bu’insii Godina Harargee Bahaa Lubbuu Galaafate

No media source currently available


Oromiyaatti nama Harka 71 Caalutti Bisaan Dhugaatii Qulqulloo Argachuutti Jira Jedhan

No media source currently available


Yaalii Ajjeechaa Maandellaa Irratti aggaamame Oolcheera

No media source currently available


Seeraan Ala Hojjatamaa Jira

No media source currently available


Amantii fi Fiinxaalessummaa Amantii

No media source currently available


Ijoollummaa koo kaaseen wellisaa ture

No media source currently available


Mootummaan Itiyoopiyaa Lammii isaaf hin quuqamu jedhu mormitoonni

FINFINNEE — Kaleessa jechuunis sadaasa 22 bara 2006 marii uummataa paartiin MEAD kaleesse qopheesse irratti ture yaadawwan kun kan ka’an. Jalqaba wal ga’ichaa irratti haasaa kan dhageessian ogeessa seeraa kan ta’an Dr. Yaqoob H/Mariam fi Yuniversitii Finfinneetti barsiisaa falaasumaa kan ta’an Dr. Daanyaachew Aserfa turan. Yaadi Dr. Yaqob H/Mariam furmaata rakkoo sanaa arguuf jalqaba maaliif akka uumame irratti fuuleffachuu barbaachisa waan jedhu fakkaata. Kanaaf jecha biyyaa baqachuu kan uume sirna siyaasaa ta’uu dubbatu. Ragaa dhaaba godaantummaa kan sadarkaa addunyaa tuquu dhaanis Itiyoopiyaan hayyoonni biyya ishee keessaa godaanuu dhaan sadarkaa duraa irra jirti jedhan. Sababaa baqattummaa kana uumes dubbatanii jiru. Akka jecha isaaniitti lammiin Itiyoopiyaa tokko naannoo hojjetee qabeenyaa horate waggoota hedduuf jiraate irraa naannoon kee as miti jedhamee yoo ari’atame baqtee yoo biyyaa ba’e nama hin jaa’ibu. Waggoota hedduuf barnoota isaa ciminaan hordofaa ba’ee hojii argachuuf yeroo dorgomu yoo miseensa paartii biyya bulchuu taate malee hin mindeeffamtu yoo jedhame biyyaa baqachuun isaa waan nama ajaa’ibu miti kan jedhuu fi ragaa dha kan ittiin jedhan tarreessaniiru. Sirnichi itti gaafatama dhabuun haala jiru hammeessuu isaas ibsaniiru. Saaud Arabiyaa keessatti lammiiwwan Itiyoopiyaa irratt raawwates yakka sadarkaa addunyaa ti kan jedhan Dr. Yaqob. Ykki sun qindoominaan kan hojjetame yakka farra namoomaa ti jedhaniiru. Lammiiwwan yakki kun irratti raawwatame gumaa argachuu qabu, mootummaan badii dalages waltajjii TM irratti dhiyaachuu kan danda’u ta’uu tuqanii kana gochuu kan danda’us mootummaa Itiyoopiyaa qofa ta’uu ibsaniiru. Yuniversitii Finfinneetti barsiisaa falaasumaa kan ta’an Dr. rakkoo uumameef sababaan deebii mootummaan kenne jedhan. Mootummaan lammiiwwan isaa gargaaruuf deebii ga’aa hin kennine jedhan. Lammiin isaa yeroo reebamu hin quuqamne wal nu lolchiisuuf maqaa jedhuun paartileen akka semayawi paartii hiriira mormii yeroo ba’an reebicha irratti raawwatan kun ajaa’iba jedhan. Angawoonni mootummaa garuu lammiiwwan Itiyoopiyaa Saud Arabiyaa jiraataa turan irratti tarkaanfilee barbaachisuu hariiroo diplomaasummaa sadarkaa addunyaa irratti hundaa’an fudhataa kan jiran ta’uu ibsaniiru. Mootummaan lammiiwwan Itiyoopiyaaf hin quuqamu himannaa jedhus irra deddeebi’uun fudhatama dhabsiisaniiru.


Biyyaa Ormaa keessatti dhalatanii guddachuun biyya ofiif quuqamuu nama hin dhorku


Ajjefamaa, saamamaa fi madaa’aa jirra, Kan Iyyata Keenya Dhaga’uu Dhabne

No media source currently available


Lubbuun Biyyatti Galuu Qofa Feena.

No media source currently available


Ituu Ehama Qabnuu Hidhamaa Saamamaa Jirra

No media source currently available


Kan Sodaatanis Du’a Kan Hin Oolles Du’a

No media source currently available


Biyya Ormaa keessa jiraannuus Aadaan Ofii Dagatamuu Hin Qabu !


TESFAAHUUN CAMADAA: Du'a Wal Falmisiisaa kutaa 1ffaa

No media source currently available


Kitaaba Afaan Oromoo Haaraa

No media source currently available


Yakka Ofii Uumanii Ragaas Qophessanii Nama Adabu

No media source currently available


Manni Murtii Federaalaa Oromoota Irratti Balleessaa Mure

WASHINGTON DC — Abbaan alangaa himatamtoota mara irratti himannaan waggoota sadii dura dhiyeesse ergama shorokaa ABO fudhachuu dhaan of ijaaranii tokkummaa biyyaa fi siyaasaatti bu’aniiru yakka jeeqamaaf kakaasuuf hanga tokko qindeessuutiin ture. Abbaan alangaas himannaa koo naaf ibsu kan jedhe ragaa galmee fi namaa dhiyeessee jira. Himatamtoonnis ragaa ofi irraa ittisaa dhageessisaniiru. Manni murtichaa murtii har’a kenneen Abarraa Bonee abbaan alangaa ragaa ga’aa waan irratti hin dhiyeessineef walabha akka gad dhiisamu murteesse. Himatamtoota 1 hanga sadiitti tarreeffamaniin ala himamtoota hafan 18 irratti murtaa’uun kan irra jiraatu akka abbaan alangaa dhiyeesse seera yakka ilaalcha biyyattii keeyata 241tti utuu hin ta’in keeyata 256 fi 257n ta’uu murtaa’eera. Akkuma kanaan adabi hidhamtoota 18 hidhaa salphaa ta’a jedhamee eegama. Obbo Dachaasaa Wiirtuu, himatmtoota keessaa dhimmi obbo Geetuu Saaqqataa fi obbo Alabuu Teshoomee manni murtii akka keeyata 241tti balleessa itti muree jira. Murtiin sunis adaba cimaa dhaqqabsiisuun isaa beekamaa dha. Manni murtichaa murtii adabaa dhageessisuuf Adoolessa 30 bara 2005tti beellama ka biroo kennee jira. Galmee himannaa kanaan himatamanii yakkamtoota kanneen jedhaman keessaa barattoota University Finfinnee, Adaamaa, Jimmaa fi Haromayaa hedduutu keessatti argama.


Gara Itti Adeemtu Baruu Yoo Feete Eenyu Akka Taatee fi Eessaa Akka Dhufte Beekuu Qabda

No media source currently available


Aadaa Ofii Bal’isuu fi Beeksisuun Murannoo Gaafata

No media source currently available


Namni Du’aan Darbu Iyyuu Hojiin isaa Garuu Jiraataa Dha

No media source currently available


Milkaa’ina argachuun tattaaffii ofii gaafata deggersi maatii immoo daran barbaachisaa dha

No media source currently available


Carraan Nu Eeggatu Du’a Qofa, Kan Biraa Hin Jiru.

No media source currently available


Baarnootaan milkaa’uun Eessaa Jalqabuu Qaba?

No media source currently available


Oromiyaatti Laftii Rooba; Kaan Facaafachuutti Kaan Horii Waarfachuutti,Kaan ammoo Bokkaa Eegachuutti jira

No media source currently available


Aartii Oromoo guddisuuf hundumtuu gumaachuu qaba

Fiilmiiwwan Oromoo haaraan yeroo yerootti ba'anis uummataaf dhiyaachuuf danqaan waan jiruuf hamma guddachuu male hin guddatin jira jedha barreessaan fiilmii "GUMAA" No media source currently available


Oromoof Waanti Itti aanee dhufu Maali?

No media source currently available


Dhukkubi Meniinjaaytis ykn Morma Googsaan Maali ?

No media source currently available


Jaarraa Abba Gadaa Eenyu ?

No media source currently available


Abukaatoleen Himatamoota Hoogganoota Musliimaa Mootummaa Itiyoopiyaa Yakkan

No media source currently available


Isan Jalqabe Hangan Xumuruutti Biyyaa Hin Ba’u

No media source currently available


Manni Murtii Federaalaa Ajaja Kennuus Hojii irra hin Ollee

No media source currently available


"Cancala Jaalalaa" Fiilmii Afaan Oromoo Haaraa

No media source currently available


“Obbo Beqqelee Garbaa, Obbo Olbaanaa Leellisaa fi Oromoonni Dabaan Hidhaman Haa Hiikaman!” Oromoota Ameerikaa.

WASHINGTON DC — Waashington DC fi kutaalee naannawa ishee jiran keessa kanneen jiraatan – lammiwwan Oromoo Har’a Ministirii Dhimma-alaa Yunaayitid Isteets fuul-duratti hiriira geggeessanii jiran. Oromoonni dhibbaan lakkaawawan qilleensa baay’ee qorraa keessa dhaadannolee “dhiittaa mirga dhala-namaa Mootummaan Itiyoophiyaa geggeessaa jira” jedhan balaaleffatanii fi kan Obbo Beqqelee Garbaa fi Olbaanaa Leellisaa dabalee – suuraalee hoogganoota mormitootaa fi barattoota mana-hidhaa jiran – jedhan ol qabanii mirmirsaa dhaadannoolee dhageessisaa turan. KIanneen hiriira kana gamtaadhaan waamanii fi qindeessan – Waldaa Qorannoo Oromoo, Jaarmayaa Hawaasa Oromoo Waashington DC fi Walgaa Wal-gargaarsa Dargaggoota Oromoo ti. “Hidhaa, ajjeechaa fi roorroon bifa hundaan lammiwwan Oromoo irratti geggeeffamaa dhaabsisuuf akka Mootummaan Ameerikaa dhiibbaa godhu gaafanna” jedhu qindeessitoonni hiriira kanaa. Gabaasaa guutuu armaa gadiitti dhageeffadhaa.


Wellisuun Dandeetti Uumamaan Argatan


Adda-addummaan Adda Bilisummaa Oromoo fi Waltajjii Marii Oromoo Maali?


Galaanaan Nyaatamanii Hafuun Carraa Keenya Ta’e Kutaa 2ffaa


Galaanaan Nyaatamanii Hafuun carraa Keenya Ta’e kutaa 1ffaa

No media source currently available


Gaaffiin Uumataa Hamma Deebii Argatutti Qabsoon Itti Fufa

No media source currently available


Har’as Duris Tokkummaafan Iyya!

No media source currently available


Gaaffii jijjirraa Nyaataa Yunivarsitii Jimmaa

No media source currently available


Yoo Dhumnes Asumatti Eegaa Jirra

No media source currently available


Haqa Jal’ate Loogdummaa fi Cunqursaa Mormee Aarsaa Ta’uun Koo Anaaf Kabajaa Dha.

No media source currently available


Walloo Gama Kibbaa Keessatti walitti bu’iinsi poolisii waliin uumame lubbuu galaafate.

No media source currently available


Mootummaan Manneen Digee Isa Digees Gurratee Deema

No media source currently available


Abbootiin Gadaa,Haadha Hiyyeessaa Gargaaraa,Bineensa Baddaa Badii Dhowwaa,Gadaa Jabeessaa Jedhan

No media source currently available


Muummichi Ministeeraa Itiyoopiyaa Mallas Zeenaawwii Du’aan Boqotan

Muummcihi ministeeraa Mallas Zeenaawwii dhalatanii umurii isaanii waggaa 57tti dhibee isaan mudateen biyya alaatti wal’aansa fayyaa fudhataa erga turanii booda kaleessa du’uu isaanii ministeerri kominikeeshinii Itiyoopiyaa obbo Bereket Simoon beeksisaniiru.\n\nSirna awwaalcha muummicha Ministeeraa mallas kan qindeessu miseensota torba kan of keessaa qabu koreen biyyoolessaa kan dhaabate si’a ta’u alaabaan biyyattii gad butamee akka fannisamu murteessameera. Obbo Bereket Simoon har’a gaazexeessotaaf ibsa kennaniin sirni awwaalcha obbo Mallas Zeenaawwii hanga raawwatutti guutummaa biyyattii keessatti yeroo gaddaa biyyoolessaa ta’ee tura.\n\nAkka heera biyyattiitti itti aanaa muummichi ministeeraa fi ministeerri dhimma alaa obbo Haile Maariyaam Dessaaleny biyyattii taayitaa guutuun geggeessuuf itti gaafatama fudhachuun isaanis ibsamee jira. Gumiin walii galaa kan mana marii add warraaqsa dimokraasummaa yeroo geggeeffamuttis filannoon muummicha ministeeraa kan geggeessamu si’a ta’u itti aanaa ministeeraa obbo haile Maariyaam Desaaleny itti gaafatama paartichaas mootummaa qabatanii kan itti fufan ta’uu haalli itti danda’amu jiraachuunis ibsameera.\n\nDu’uu muummicha ministeera Mallas Zeenaawwiin wal qabatee biyyattii keessatti homtuu waanti haaraan kan hin uumamne kan ibsan Obbo Bereket sirni heeraa cimee itti fufa jedhaniiru. \n\nMuummichi Ministeeraa mallas Zeenaawwii waltajjiiwwan addunyaa irratti lammiiwwan Itiyoopiyaa fi Afiikaa bakka bu’uu dhaan nagaa fi tasgabbii buusuuf ciminaan hojjetniiru jedhamuun biyyootii alaatt faarfamaniiru. Gareeleen mirga namaaf falman garuu sabaa himaalee dhuunfaa ukkaamsuu dabalatee dhiitamiinsa mirga namaa hedduu dhaan qeeqaniiru.\n\nMuummichi ministeerichaa yeroo dhumaaf waltajjii irratti kan dhiyaatan xumura baatii Waxabajjii jechuunis guyyoota shantama dura si’a ta’u haalli fayyummaa isaanii fi eessa akka jiran baatilee hedduuf falmisiisaa turuun isaa ni yaadatama.\n\nObbo Meles IHADEG gara aangootti kan dhufe bara 1983 qabee dursanii Itiyoopiyaa Prezidaantummaa dhaan waggoota digadamaa oliif immoo muummicha ministeeraa ta’uun hooggananiiru.


Hojiin Mootummaa Uummataaf Ifaa Ta’uu Qaba Jedha Heerri Itiyoophiyaa

Dhukkabsachuu mummicha ministeera Itiyoophiyaa Mallas Zenaawii kan ilaaleen odeefannoo ga’aan mootummaa biraa hin kennamin hafuun marsaalee internetti addaa addaa yaada adda addaa akka calaqqisan karaa saaqee jira kanneen jedhan dhaga’amaa jiran.   Gama kaaniin immoo odeeffannoon kennamu of eegannaan ta’uu baannaan nageenya biyyaa sodaa irra buusuu mala kanneen jedhanis ni jiran. Heerri Itiyoophiyaan ittiin bulaa jirtu garuu hojii mootummaan gaggeessu uummataaf ifa ta’ee akka qabu lafa kaa’ee jira. Dhimmootii kanaa fi kanneen biroo ilaalchisee maree gaggeeffame MP3 tuquun dhaggefadhaa


Title: Moyaalee Keessatti Haleellaan Geggeessame Poolisii Dabalee Lubbuu Hedduu Galaafate

Bulchiinsa Naannoo Oromiyaa, aanaa Moyyaalee, gandeen sadii keessatti walitti-bu’insi uumame hammaatee, Kaleessa galgalaa fi Har’a ganama Moyaalee keessatti geggeessamuu dubbatu, jiraattonni naannoo. Akka jiraattonni naannoo jedhanitti namoota akka baqattootaatti Bulchiisa Naannoo Somaaleetiin naannoo sana qubsiisaman tu haleellaa sana bane. “Inumaa iyyuu jarreen haleellaa kana banan, miseensota Al-shabaab, kanneen waraana Itiyoophiyaa fi Keeniyaa dheessanii, Somaaliyaa keessaa gara sanatti godaansisamani” jedhu, jiraattonni kun. Itti-gaafatamaan Dhimma Koomiyunikeeshinii, ka Biiroo Bulchiinsaa fi Nageenya Oromiyaa, Obbo Masfin Asaffaa garuu, walitti-bu’insi sun maal irraa akka madde koreen qoratu gara sanatti bobba’ee jira, jedhu. Gabaasaa guutuu MP3 tuquun dhaggeeffadhaa.


Gamtaan Medrek Gara Addaatti Jijjiirame

Kan kana dura paartilee ja’a of jalaa qabu ture gamtaan Medrek yeroo ammaa gara addaatti jijjiiramee jira. Paartileen sagantaa siyaasaa ofii isaanii qaban ja’a yeroo ammaa adda tokko jalatti gurmaa’anii jiru.\n\nDura taa’aan congresa uummata Oromoo fi qaama hooggana Medrek kan ta’an Dr. Mararaa Guddinaa Addi kun dhaabachuun gama adda addaan bu’aa qaba, kanneen adda kana keessaa sagantaa wal fakkaatu walitti dhufuu dhaan uummata keenyaaf bu’aa gaarii buusna jennee abdanna jedhan.\n\nWarraaqsa Federaalistii uummata Oromoo fi Kongresi uummata Oromoos walitti dhufuu dhaan saba kanaaf bu’aa maal akka buusuu qabnu irratti mari’achuuf sochii jalqabnee jirra jedhan Dr. Mararaan.\n\nGabaasa guutuu MP3 tuquun dhaggeeffadhaa


Haalli Fayyummaa Hoogganaa Biyyaa Uummata Jalaa Dhokachuu Hin Qabu Jedhu Mormitoonni

Sirna demoktaatawaa sirni mirga namaa kabajuu fi sirni federaalaa dhugaan utuu jiraatee dhukkubini hoogganaa biyyaa icitii dhaan hin qabamu jechuu dhaan barreessaan warraaqsa Federaalisitii oromoo obbo Baqqalaa nagaa hubachiisanii jiran.\n\nHaalli fayyummaa fi dhabamuu isaanii saba isaan mindeessee hojjechiisutti himamuu qaba ture jedhan. Kana irraan kan ka’e biyyatii keessatti yeroo ammaa olola adda addaatu oofamaa jira, kaan du’aniiru yoo jedhan kaan, fayyaa dha jedha mootummaan immoo nagaa dha dhukkuba xiqqoo dha jedhu jedhaniiru.\n\nYeroo Obbo meles Zenawi hojii irra hin jirretti eenyutu biyya bulcha eenyu ajajaan waraanaa isa jedhuuf hedduu nu rakkisa jedhu obbo Baqqalaan.\n\nItti aanaa muummicha ministeeraatu biyya hooggana isa jedhu amanuun nu rakkisa sababiin isaas Ihaadeeg namoota taayitaa irra jiran ofumaa moggaasa malee kanneen hojjetan qabsaa’ota biroo dha jedhan. Yreoo ammaa obbo Meles eessa akka jiran haalli isaanii attam akka ta’e haalli isaa icitii waan ta’eef odeeffanno hin qabnu jedhan.\n\nGabaasa guutuu MP3 tuquu n dhaga’aa


Tokkummaa fi Jaalalli Amantootaa Humna Jabaa Qaba jedhu Hoogganoonni Amantii

Konferensiin waggaa kan tokkummaa waldoota Kirsityaana Oromoo addunyaa 17ffaan kamisa darbe jechuunis Adoolessa 5 barra 2012 Minisootaa magaalaa Minneapolis keessa kan jiru waldaa Kirstiyaana Oromoo Minnesootaa keessatti Sirnaan banamee jira. Adoolessa ja’a sanbata galgala immoo galgala aadaa Oromoo jechuun amantoonni wayyaa aadaa uffachuu dhaan ayyaana sanaaf miidhagina addaa kennanii jiran.   Lubi waldaa kirsityaana oromoo Mimesootaa Luba Melkamu Nagarii konferensii sana eebbaan bananii jiran. Mata dureen konferensii bara kanaa “balbala banamaa Waaqayyo sii kenneera Eeyu illee cufuu kan hin dandeenye jedha”\n\nFaarfannaan garaagaraa faarfattoota adda addaa akkasumas amantootaan faarfatamaa ture. Ayyanni baranaa adda kan isa godhu yeroo waldootiin rakkoolee uumamaniin addaan cabaa jiranitti si’a ta’u tokkummaa kana walitti fiduuf walii galteen amantootaa barbaachisaa ta’uu hoogganoonni amantii ibsanii jiran.\n\nGabaasa guutuu MP3 tuquun dhaggeeffadhaa.


Islaamummaan Amantii Nagaa ti. Barnoonni Hanqachuun Garuu Nama Dogoggorsa Jedhu Hayyoonni

Itiyiipyaa keessatti dhiyeenya walitti bu’iinsa amantii-tu ka’ee ture inni jedhu walitti bu’iinsa amantoota gidduu miti jechuu dhaan Presidentiin koolejii Furkan Dr. Abdela kedir dubbatanii jiran.Dr. Abdellaan PHD isaanii barnoota amantiin kan hojjetan si’a ta’u uummanni kun uummata Islaamummaa ilaalchisee muuxannoo ga’aa qabuu fi biyyootii alaa yoo deeme illee fakkeenya ta’uu danda’u jedhan. Hayyootaa hedduu of gidduu dhaa kan qabu uummatichi kitaabini inni irraa baratu illee kan walitti isa buusu miti jedhaniiru. Ilaalchi adda addaa jiraachuu mala kanaafis gareewwan yaada addaa qaban uumamanii beekumsa ga’aa utuu hin qabaatiin daandii dogoggoraa qabachuu malu kan jedhan Dr. Abdallaan, barnooti ga’aan kennama taanaan hubannoon jiraachuu mala jedhan. Amantii keessatti nama dogoggora irraa deebisuun kan danda’amu beekumsa akka horatu gargaaruu dhaani, kunis hoogganoota amantii fi hayyoota irraa eegama jedhaniiru. MP3 tuquun guutummaa isaa dhaga’aa.


Ragaan Nu Irratti Dhiyaate Kijiba Jedhu Himatamtoonni

Itiyoopiyaa dhaddacha 3ffaa galmee himannaa obbo Teshaalee Bakashiifaa irratti waaree dura ragaalee kan ba’an himatmtoota sadii turan. Kanneen keessaa dursanii kan dhiyaatan obbo Girmaa Wayyeessaa ti.\n\nRagaalee isaanii dhiyeessuu duras dhimma ittiin himataman dubbachuuf mana murtii gaafatanii jiru. Akka himatamaan kun jedhanitti himannaan sun qindaa’ee kan dhiyaate ta’uu isaaf ragaan inni duraa yakka dalagan jedhameef yeroo sanatti umurii isaan qaban ture.\n\nAbbaan alangaa bara 1992 qabee obbo Mengistu Girma Wayyeessaa miseensa ABO akka ta’an gochuun himannaa kan irratti dhiyeesse ta’uu ibsanii yeroo sanatti umuriin isaanii waggaa 11 ta’uu mana murtiif ibsaniiru.\n\nRagaaleen abbaan alangaa irratti dhiyeesses ragaan isaanii walii walii isaa kan wal dhiitu waan ta’eef manni murtichaa akka isaaniif hubatu gaafatanii walaba akka isaan gad dhiisu iyyataniiru. Ragaalee isaan dhiyeeffatanis kana kan mirkaneessuuf ta’uu dubbataniiru. Guyyaa kaleessaa galmee himannaa obbo Bekelee Garbaafaa irratti himatamtoonni tarreeffaman ragaa ofii irraa ittisuu isaanii dhageessisuu eegalanii jiran.\n\nGuyyaa dhuma kana obbo Bekele Garbaa raga ba’umsa mana murtichaa dhageesisaniin qabsoo siyaasaa karaa nagaatti waan amananiif dhaaba qabsoo hidhannoo geggeessu waliin wal ta’uu akka hin dandeenye dubbatan. Caamsaa tokkoo fi lama bara 2004s raga ba’umsi ofi irraa ittisaa kun dhaga’amu kan itti fufu ta’uu manni murtichaa beeksisee jira.\n\nGalmee himannaa Teshaalee Bekeshii irratti himatamtoonni dhiyaatan 69 yoo ta’an manni murtichaas ragaalee 200 ta’an kan dhaggeeffatu ta’uu beeksiseera. Galmee himannaa obbo Bekelee Garbaa irratti himatamtoonni dhiyaatan immoo sagal yoo ta’an martinuu gocha shororkeessummaan kanneen shakkamani.


Asaasaa Fi Hokkara Ishee Mudate

Godina Arsii dhiyaa magaalaa Asaasaa keessatti jimaata darbe hokkara uumameen lubbuun namaa dhabamee namonni hedduun hidhamu jiraattonni naannoo dubbatanii jiran.   Jiraataan magaalaa Asaasaa akka jedhantti humnootiin mootummaa amantoota masjiida keessaa ba’aa turan keessaa tokko qabnaan uummanni mormee dhukaasa banameen namni 4 ajjefaman. Kanneen mada’anii wal’ansa fayyaaf Awaasaa deeman akkasumas achuma Asaasaa keessatti wal’anamaa kan jiran jiraachuus ibsanii jiru. Namonni sababaa hokkara uumame kanaan hidhaman hedduu ta’uu fi irraa jala hiikamaa kan jiran jiraachuun ibsamee jira. Komishinarri komiishaina polisii Oromiyaa Televiziyoona Itiyoophiyaa irratti akka ibsantti kanneen amantii dahannaa godhachuun siyaasa ofantu hokkara kanaaf sababaii ta’e jedhu.Poolisiin hawaasa naannoo wajjin ta’uun seera duratti dhiyessa jechuun hubachisan. Gabaasaa Guutuu MP3 tuquun dhaggefadhaa


Ittiin Qabata Cidhi Ollaa Jira

Godina Arsii fi Baalee keessa caasaa Al-Qaidaatu jira jechuun kan mummichi ministeera Itiyoophiyaa Mallas Zenaawwii paarlaamaa issaniif ibsan gonkumaa soba jechuun hogganaan amantii tokko godinaalee maqaa dhahaman keessaa beeksisanii jiru.   Uummata Oromoo irratti dararaa gaggeessan bifa jijjiranii itti fufuuf amma moo maqaa shoroorkessummaan tooftaa haaraa jalqaban jedhu. Amantiin Islaamaa kan nagaa fi amantiilee ka biroof illee kabajaa kan qabu ta’ee ituu jiru Al-Qaidaatti hidhuun kun, deggersa addunyaa argachuuf mala mootummaan Itiyoophiyaa malate jedhan hogganaan amantii Islaamaa kun. Gabaasaa Guutuu MP3 tuquun dhaggefadhaa


Itoophiyaatti Seerii ‘Biyya Tokko! Amantii Tokko !Jedhu Hin Jiru,'Obbo Melles

Muumeen Minsitera Itoophiyaa, Meles Zeenaawwii dubbii paarlaamaa isaanii irratti dubbate keessatti, seerii Itoophiyaa ka amantii tokko biyya tokko jedhu hin jiruu jedha. Waan obboo Meles akka fakkeennaatti fudhate keessaa waan namii amantii Ortodoksii jila Ximaqataa irratti ‘amantii tokkoo biyya tokko’ jedhee barreeffatee yaahe irratti.Seerii Itoophiyaan bultuun akka obbo Melesitti mootummaan amantii keessa hin seenuu abbaan fedhe waan fedhetti amanuu dandaha.Tanaafuu amantiin tokko qofti jiraachuu hin dandeettu. Gama kaaniin ammoo akka obbo Melesitti namii hagii tokkoo amantii maqeeffatee biyya keessati dhiba buusuu fedha.Fkn gama amantii Musliimaa keessaa Selefii,amatiin damee Baalee fi Arsiitti haga guddaan mullatte.Akka obbo Melesitti jara kana keessaa cuftinuu Al-Qaayidaa jechuu baatanillee namii hagii tokkoo hujii Al-Qaayidaan hojjatu hojjata. Obbo tana malee yoo waan qonnaan bultoota naannoo kibbaa aanaa Gurra Fardaatii godaansianii irratti deebii kennetti deebiin bulchiinsii godina Beenchii Maajii kennee qajeeltuu jedhu. “Yoo laftii misoomte jiraatte deemanii misoomsuun qajeeltuu taatullee baddaa ciranii balleessuun seeraa miti jedhu.” Namii akka ummatii Amaaraa badu ykn naannoo kibbaatii balleessan tolchelleen hin jiru jedhu. Woma taateefuu paartileen maqaa kanaa akka waan ummata tokko hadhanii balleessanii dubbatan fakkeessan seera malee dubbtan. Paartileen Amaaraa ta akka Mehad faan ammoo warri umamta baqachiisee seeraan gaafatamuu malani jedhu. MP3 tana irraa caqasaa.


Oromiyaan Dorgommii Guutuu Itoophiyaatti Warqii,Meetii fi Nahaasa 278 Caalaa Haratte

Dorgommiin Guutuu Itoophiyaa Sadeessoon torbaan lamaaf Adaamaatti taphachaa bahan Wiixata dabre dhumatte.Tana irratti Oromiyaan akka naannootti warqii 94,meetii 92 fi nahaasa 92 guurrattee tokkeessoo taate.Dorgommii baranaa sadeessoo tana;Arsii,Adaamaa fi Bishooftuutti taphachuutti jiran.Dorgommii sadarkaa olompikiitiin qopheessan jedhan tana irratti atileetota kuma 4000 tahanitti naannoolee gara garaati dhufee dorgomuutti jira. Oromiyaan haga ammaatti akka jecha obbo Taammiraati Baqqalaa,Qindeessaa Dorgommii tanaatii fi Daarektera Olompikii Itoophiyaatti,dorgommiin tun waan naanno jajjabeessaati. Gama kaaniin ammoo Itoophiyaan nama bisaan daakatee biyya bakka bu'ee dorgommii Olomikii London ta bara 2012 dhaquuf Mulualem Girmaa dabalee nama sadii qopheeffatte.Mulualem nama ganna 23ti,eegii dorgommii jalqabee ganna shanitti badhaasa warqii 45 argate. Gama dhibiin ammoo dorgommii kubbaa miilaa Spanish Premier League,La Liga irratti Barceloonaa fi Real Madriditti moohachaa yaahuutti jira. Mee mP3 tana irraa Qophii Ispoortii hardhaa fi torbaan dabree caqasaa.